               IL-KUMMISSJONI EWROPEA
            Brussell, 26.9.2017
            COM(2017) 496 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni waraapplikazzjoni mill-Italja - EGF/2017/004 IT/Almaviva

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fid-9 ta’ Mejju 2017, l-Italja ppreżentat l-applikazzjoni EGF/2017/004 IT/Almaviva għal kontribuzzjoni finanzjarja mill-FEG, wara li ngħataw sensji
                  2
                f’Almaviva Contact SpA fl-Italja.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet applikabbli kollha tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni għall-FEG

                        EGF/2017/004 IT/Almaviva

                        Stat Membru

                        L-Italja

                        Reġjun(i) ikkonċernat(i) (il-livell NUTS
                           3
                         2)

                        Lazio (ITI4)

                        Data tat-tressiq tal-applikazzjoni

                        Id-9 ta’ Mejju 2017

                        Data tal-konferma tal-wasla tal-applikazzjoni

                        Id-9 ta’ Mejju 2017

                        Data tat-talba għal informazzjoni addizzjonali

                        It-23 ta’ Mejju 2017

                        Data ta’ skadenza għall-għoti tal-informazzjoni addizzjonali

                        L-4 ta’ Lulju 2017

                        Data ta’ skadenza għat-tlestija tal-valutazzjoni

                        Is-26 ta’ Settembru 2017

                        Kriterju ta’ intervent

                        L-Artikolu 4(1)(a) tar-Regolament tal-FEG

                        Intrapriża primarja

                        Almaviva Contact Spa

                        Għadd ta’ intrapriżi kkonċernati

                        1

                        Settur(i) tal-attività ekonomika

                        (Id-Diviżjoni NACE Reviżjoni 2)
                           4

                        Id-Diviżjoni 82 (Attivitajiet amministrattivi tal-uffiċċju, tal-appoġġ għall-uffiċċju u attivitajiet oħra ta’ appoġġ għan-negozju)

                        Perjodu ta’ referenza (erba’ xhur):

                        Mit-30 ta’ Diċembru 2016 sat-30 ta’ April 2017

                        Għadd ta’ sensji matul il-perjodu ta’ referenza (a)

                        1 610

                        Għadd ta’ sensji qabel jew wara l-perjodu ta’ referenza (b)

                        36

                        Għadd totali ta’ sensji (a + b)

                        1 646

                        Għadd totali ta’ benefiċjarji eliġibbli

                        1 646

                        Għadd totali ta’ benefiċjarji fil-mira

                        1 610

                        Baġit għal servizzi personalizzati (EUR)

                        5 355 950

                        Baġit għall-implimentazzjoni tal-FEG
                           5
                         (EUR)

                        223 000

                        Baġit totali (EUR)

                        5 578 950

                        Kontribuzzjoni tal-FEG (60 %) (EUR)

                        3 347 370

               VALUTAZZJONI TAL-APPLIKAZZJONI

               Il-proċedura

               4.Fid-9 ta’ Mejju 2017, l-Italja ressqet l-applikazzjoni EGF/2017/004 IT/Almaviva fi żmien it-12-il ġimgħa mid-data li fiha ġew issodisfati l-kriterji ta’ intervent stabbiliti fl-Artikolu 4 tar-Regolament tal-FEG. Fit-23 ta’ Mejju 2017 il-Kummissjoni kkonfermat il-wasla tal-applikazzjoni fl-istess data u talbet għal informazzjoni addizzjonali mill-Italja. Din l-informazzjoni addizzjonali ngħatat fi żmien sitt ġimgħat. Jenħtieġ li l-Kummissjoni tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja fi ħdan l-iskadenza ta’ 12-il ġimgħa minn meta waslet l-applikazzjoni kompluta. Din tiskadi fis-26 ta’ Settembru 2017.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 1 646 ħaddiem li ngħataw is-sensja f’Almaviva Contact Spa. L-intrapriża ewlenija topera fis-settur ekonomiku kklassifikat fid-Diviżjoni 82 ta’ NACE Reviżjoni 2 (Attivitajiet amministrattivi tal-uffiċċju, tal-appoġġ għall-uffiċċju u attivitajiet oħra ta’ appoġġ għan-negozju). Is-sensji mogħtija jinsabu fir-reġjun tal-livell NUTS 2 ta’ Lazio (ITI4).

               Il-kriterji ta’ intervent

               6.L-Italja ppreżentat l-applikazzjoni skont il-kriterji ta’ intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem ikunu ngħataw is-sensja matul perjodu ta’ referenza ta’ erba’ xhur f’intrapriża ta’ Stat Membru, inklużi ħaddiema li ngħataw is-sensja mill-fornituri u l-produttur fl-istadju aħħari tal-produzzjoni fil-katina u/jew persuni li jaħdmu għal rashom li l-attività tagħhom tkun waqfet.

               7.Il-perjodu ta’ referenza ta’ erba’ xhur tal-applikazzjoni huwa mit-30 ta’ Diċembru 2016 sat-30 ta’ April 2017.

               8.Is-sensji mogħtija matul il-perjodu ta’ referenza huma ta’ 1 610 ħaddiem
                  6
                li ngħataw is-sensja f’Almaviva.

               Il-kalkolu tas-sensji u tal-waqfien tal-attività

               9.L-għoti ta’ 1 610 sensji matul il-perjodu ta’ referenza ġie kkalkolat mid-data tat-terminazzjoni de facto tal-kuntratt tal-impjieg jew tal-iskadenza tiegħu.

               Il-benefiċjarji eliġibbli

               10.Minbarra l-ħaddiema li diġà ssemmew, il-benefiċjarji eliġibbli jinkludu 36 ħaddiem li ngħataw is-sensja qabel il-perjodu ta’ referenza ta’ erba’ xhur. Tista’ tiġi stabbilita rabta kawżali ċara mal-avveniment li wassal għas-sensji matul il-perjodu ta’ referenza
                  7
               .

               11.Għaldaqstant, l-għadd totali ta’ benefiċjarji eliġibbli huwa ta’ 1 646.

               Ir-rabta bejn is-sensji u l-kriżi finanzjarja u ekonomika dinjija indirizzata fir-Regolament (KE) Nru 546/2009

               12.Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, l-Italja filwaqt li tikkwota studju tal-Parlament Taljan dwar ir-relazzjonijiet tax-xogħol f’ċentri telefoniċi, fl-Italja
                  8
               , issostni li l-effetti tal-kriżi ekonomika u finanzjarja, ma jidhirx li naqqsu d-domanda għal servizzi ta’ kummerċjalizzazzjoni u għal assistenza lix-xerrejja ta’ prodotti u ta’ servizzi, iżda dan affettwa b’mod sinifikanti r-rimunerazzjoni offruta għal tali servizzi (pressjoni fuq il-prezzijiet), b’effetti negattivi ċari fuq il-marġini ta’ qligħ tal-fornituri tas-servizzi. Ir-restrizzjonijiet imposti mill-kriżi u l-ħtieġa li jiġi rrazzjonalizzat l-infiq għall-akkwist ta’ oġġetti u servizzi ta’ spiss kienu wasslu għall-għoti ta’ kuntratti fuq il-bażi tat-tnaqqis massimu tal-prezz. Dan ħalla impatt dirett fuq il-fatturat tal-fornituri tas-servizzi li ilu jonqos tul il-perjodu 2011-2016. Is-settur taċ-ċentri telefoniċi, saħħaħ ir-reputazzjoni tiegħu għal profittabbiltà baxxa, u ra telf fil-marġni operattiv gross (minn 5,7 % fl-2013 għal 3,8 % fl-2014)
                  9
               . Matul l-istess perjodu r-redditu fuq l-ekwità wkoll mar għall-agħar, minn 9,4 % għal -6,3 %
                  10
               .

               13.Il-biċċa l-kbira tal-impjiegi huma fis-settur taċ-ċentri telefoniċi fl-intrapriżi li jaġixxu f’isem partijiet terzi (intrapriżi jew amministrazzjonijiet pubbliċi). Għalhekk, dawn l-impjiegi huma estremament esposti għall-varjazzjonijiet fid-domanda għas-servizzi taċ-ċentru telefoniku u għall-kompetizzjoni fost il-fornituri tas-servizzi. Barra minn hekk, waħda mill-partikularitajiet tas-settur taċ-ċentri telefoniċi hija li l-maġġoranza kbira ħafna tal-kostijiet tal-produzzjoni (bejn 70 u 80 fil-mija tal-kostijiet totali
                  11
               ) huma l-kostijiet tal-forza tax-xogħol li tipprovdi s-servizz.

               14.F’kuntest ta’ kundizzjonijiet negattivi (bħal sejħa għall-offerti billi jitnaqqsu l-prezzijiet, bħal tnaqqis fil-bejgħ u fil-profittabbiltà, bħall-inżul fil-prezz tas-servizzi, u bħall-ħtieġa li jonqos il-piż tal-kostijiet tal-istaff fit-total tal-kostijiet tal-produzzjoni) is-soluzzjoni ta’ spiss adottata mill-intrapriżi li joperaw fis-settur taċ-ċentri telefoniċi kienet ir-rilokazzjoni lejn pajjiżi b’kostijiet lavorattivi irħas, l-interventi fuq il-kost lavorattiv jew l-għeluq. Matul il-perjodu 2009-2014Q1 terz tal-intrapriżi fis-settur waqfu l-attività, il-biċċa l-kbira ta’ dawn permezz ta’ proċedimenti ta’ insolvenza
                  12
               .

               15.Sal-lum, is-settur tal-amministrazzjoni tal-uffiċċju, l-appoġġ tal-uffiċċju, u attivitajiet oħra ta’ appoġġ għan-negozju — li għalih jappartjenu l-attivitajiet taċ-ċentru telefoniku — kien is-suġġett ta’ żewġ applikazzjonijiet għall-FEG, waħda bbażata fuq il-globalizzazzjoni relatata mal-kummerċ
                  13
                u l-applikazzjoni attwali bbażata fuq il-kriżi finanzjarja u ekonomika globali.

               L-avvenimenti li wasslu għas-sensji u għall-waqfien tal-attività

               16.L-avvenimenti li wasslu għal dawn is-sensji huma t-tnaqqis tad-dħul, li fl-2015 waqa’ b’iktar minn 45 % fiċ-ċentru tax-xogħol ta’ Almaviva f’Ruma meta mqabbel mal-2011; flimkien mal-eżitu negattiv tan-negozjati mal-RSU
                  14
                fl-2016 u r-rifjut tiegħu tal-pjan li jiġi allinjat il-kost lavorattiv f’Almaviva-Ruma maċ-ċentri tax-xogħol ta’ Almaviva fl-Italja, li kien jinkludi t-tnaqqis temporanju tal-kostijiet lavorattivi u ż-żieda fl-effiċjenza u fil-produttività; dan irriżulta fl-għeluq taċ-ċentru tax-xogħol ta’ Ruma u f’1 646 sensja.

               L-impatt mistenni tas-sensji fir-rigward tal-ekonomija u l-impjieg lokali, reġjonali u nazzjonali

               17.Is-sensji f’Almaviva seħħew f’kuntest reġjonali u lokali (Lazio u Ruma), fejn is-sensji kollettivi — bħal f’dan il-każ ta’ aktar minn 1,600 ruħ u l-aktar tan-nisa — se jfaqqru l-ekonomija reġjonali u lokali. Barra minn hekk, is-sensji seħħew f’kuntest ekonomiku li bil-mod qed jirkupra l-vitalità tiegħu, speċjalment f’dawn l-aħħar sentejn (2014-2016), wara d-diffikultajiet kbar li rriżultaw mill-kriżi ekonomika u finanzjarja. Dan l-irkupru jinsab f’riskju li jieqaf jew li jiġi interrott b’riżultat tas-sensji kollettivi li jirriżultaw minn servizzi offshore li jittrasferixxu lejn pajjiżi mhux tal-UE jew minn fatturi oħra, bħal f’dan il-każ it-tnaqqis fil-prezzijiet tal-offerti, il-kompressjoni tal-prezz tas-servizzi, eċċ. Għalhekk, li jsiru disponibbli azzjonijiet u servizzi attivi tas-suq tax-xogħol, bħal dawk kofinanzjati mill-FEG, se tkun ta’ importanza kbira biex ir-riintegrazzjoni fl-impjieg tal-ħaddiema tkun akkumpanjata b’mod aħjar.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               18.L-għadd stmat ta’ ħaddiema li ngħataw is-sensja u li mistennija jipparteċipaw fil-miżuri huwa ta’ 1 610. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Kategorija

                        Għadd ta’
                           benefiċjarji fil-mira

                        Sess:

                        Irġiel:

                        334

                        (20,7 %)

                        Nisa:

                        1 276

                        (79,3 %)

                        Ċittadinanza:

                        Ċittadini tal-UE:

                        1 568

                        (97,4 %)

                        Ċittadini mhux tal-UE:

                        42

                        (2,6 %)

                        Grupp ta’ età:

                        15-24 sena:

                        0

                        (0,0 %)

                        25-29 sena:

                        4

                        (0,2 %)

                        30-54 sena:

                        1 371

                        (85,2 %)

                        55-64 sena:

                        223

                        (13,9 %)

                        iktar minn 64 sena:

                        12

                        (0,7 %)

               L-eliġibbiltà tal-azzjonijiet proposti

               19.Is-servizzi personalizzati li se jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               L-azzjonijiet li għalihom jintalab kofinanzjament mill-FEG:

               –Orjentazzjoni individwali: Dan jinkludi l-valutazzjoni tal-ħiliet, it-tfassil tal-profili tal-ħaddiema parteċipanti u t-tfassil tal-perkors ta’ riintegrazzjoni personalizzat kif ukoll il-proċedura ta’ iskrizzjoni.

               –Tfittxija għal impjieg. Dan se jinvolvi tfittxija intensiva għal impjieg, inkluż it-tfittxija għal opportunitajiet tax-xogħol lokali u reġjonali u t-tqabbil tal-impjieg mal-ħiliet.

               –Taħriġ, taħriġ mill-ġdid u taħriġ vokazzjonali. Il-parteċipanti se jiġu offruti taħriġ vokazzjonali mmirat għall-kwalifikazzjoni mill-ġdid jew għall-aġġornament tal-ħiliet tal-ħaddiema sabiex jipprovdi għall-opportunitajiet tal-impjiegi identifikati waqt it-tfittxija intensiva għax-xogħol.

               –Vawċer ta’ impjieg mill-ġdid li jagħti ammont li jrid jintefaq għas-servizzi intensivi tat-tfittxija ta’ impjieg mill-fornituri akkreditati (pubbliċi jew privati). Skont l-impjegabbiltà tal-ħaddiem, il-valur tal-vawċer jista’ jvarja bejn 500 u EUR 5 000. Il-fornituri tas-servizzi se jiġu remunerati fuq il-bażi tal-kapaċità għall-impjieg tal-ħaddiem u tat-tip ta’ kuntratt konkluż, li jvarja bejn EUR 500 u EUR 2 500 għal kuntratt b’terminu fiss ta’ mill-inqas sitt xhur u minn EUR 1 000 għal 5 000 għal kuntratti permanenti. Kull meta ma kienx possibbli li tinstab soluzzjoni għall-ħaddiem issensjat, il-fornitur tas-servizz jirċievi ammont fiss (tariffa għal servizzi) għal kull parteċipant. It-tariffa għas-servizzi ma tistax taqbeż EUR 106,5.

               –Appoġġ favur l-intraprenditorija. Il-ħaddiema ssensjati li qed jikkunsidraw li jibdew in-negozji tagħhom stess se jkollhom id-disponibbiltà ta’ firxa wiesgħa ta’ appoġġ.

               –Kontribuzzjoni għall-bidu ta’ negozju. Il-ħaddiema li jiftħu n-negozji tagħhom stess se jirċievu sa EUR 15 000 biex ikopru l-kostijiet tal-istabbiliment, l-investiment fl-assi u n-nefqa kurrenti.

               –Huwa previst ir-rimborż tal-ispejjeż għal min jieħu ħsieb persuni dipendenti sal-ammont ta’ EUR 1 700. Dan għandu l-għan li jkopri l-kostijiet addizzjonali li jiffaċċjaw il-parteċipanti li għandhom responsabilitajiet ta’ kura (tfal, anzjani jew persuni b’diżabbiltà, eċċ.), sabiex jieħdu vantaġġ ta’ taħriġ jew ta’ miżuri oħrajn.

               –Rimborż tal-kostijiet ta’ mobbiltà. B’appoġġ għall-mobbiltà ġeografika tal-ħaddiema fil-każ ta’ impjieg mill-ġdid f’intrapriża 80 km jew aktar ’il bogħod mill-post tar-residenza tal-ħaddiem, huwa previst li r-rimborż tal-kostijiet tal-akkomodazzjoni u tat-trasport inizjali jammonta sa EUR 5 000.

               Azzjonijiet li se jiġu ffinanzjati permezz tal-FSE jew permezz tal-fondi nazzjonali biss li jikkomplementaw is-servizzi kkofinanzjati mill-FEG:

               –Dħul: Sessjoni ta’ informazzjoni dwar is-servizzi disponibbli, l-orjentazzjoni lejn ir-riintegrazzjoni fl-impjieg li tagħmel disponibbli wkoll għodod speċifiċi tat-tfittxija attiva. Din hija l-ewwel miżura u se tkun offruta lill-parteċipanti kollha.

               –Orjentazzjoni speċifika għall-ħaddiema li għandhom iktar minn 60 sena, inkluża l-promozzjoni ta’ servizzi ta’ utilità soċjali u ta’ akkumpanjament lejn l-irtirar.

               –Benefiċċji għar-reklutaġġ
                  15
               . L-intrapriżi li jirreklutaw il-ħaddiema ta’ qabel ta’ Almaviva se jirċievu sa EUR 8 000 għal kuntratt permanenti full-time. Il-benefiċċji se jkunu prorata għal kuntratti part-time permanenti.

               20.L-azzjonijiet proposti, deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               21.L-Italja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata bis-saħħa tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG mhix se tieħu post dawn l-azzjonijiet.

               Il-baġit stmat

               22.Il-kostijiet totali stmati huma EUR 5 578 950, li jinkludu n-nefqa għal servizzi personalizzati ta’ EUR 5 355 950 u n-nefqa għall-attivitajiet ta’ tħejjija, ta’ ġestjoni, ta’ informazzjoni u pubbliċità, ta’ kontroll u ta’ rapportar ta’ EUR 223 000.

               23.Il-kontribuzzjoni finanzjarja totali mitluba mill-FEG hija ta’ EUR 3 347 370 (60 % tal-kostijiet totali).

                        Azzjonijiet

                        Għadd stmat ta’ parteċipanti

                        Il-kost stmat għal kull parteċipant
                        (f’EUR)
                           16

                        Kostijiet totali stmati
                        (f’EUR)
                           17

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Orjentazzjoni individwali
                           (Servizio di orientamento individuale)

                        1 610

                        70

                        112 700

                        Tfittxija għal impjieg
                           (Scouting de la domanda)

                        650

                        105

                        68 250

                        Taħriġ, taħriġ mill-ġdid u taħriġ vokazzjonali
                           (Formazione e riqualificazione professionale)

                        750

                        533

                        400 000

                        Vawċer ta’ impjieg mill-ġdid
                           (Assegno di ricollocazione)

                        1 360

                        1 379

                        1 875 000

                        Appoġġ favur l-intraprenditorija
                           (Servizio di supporto all’auto-impiego)

                        110

                        2 909

                        320 000

                        Kontribuzzjoni għall-bidu ta’ negozju
                           (Incentivo per l’avvio di nuove imprese)

                        110

                        15 000

                        1 650 000

                        Subtotal (a):

                        Perċentwal tal-pakkett ta’ servizzi personalizzati

                        –

                        4 425 950

                        (82,6 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Rimborż tal-ispejjeż għal min jieħu ħsieb persuni dipendenti (Misure di conciliazione)

                        400

                        1 700

                        680 000

                        Rimborż tal-kostijiet ta’ mobbiltà
                           (Indemnità per la mobilità territoriale)

                        50

                        5 000

                        250 000

                        Subtotal (b):

                        Perċentwal tal-pakkett ta’ servizzi personalizzati:

                        –

                        930 000

                        (17,4 %)

                         Azzjonijiet skont l-Artikolu 7(4) tar-Regolament tal-FEG

                        1. Attivitajiet ta’ tħejjija

                        –

                        15 000

                        2. Ġestjoni

                        –

                        115 000

                        3. Informazzjoni u pubbliċità

                        –

                        40 500

                        4. Kontroll u rapportar

                        –

                        52 500

                        Subtotal (c):

                        Perċentwal tal-kostijiet totali:

                        –

                        223 000

                        (4,0 %)

                        Kostijiet totali (a + b + c):

                        –

                        5 578 950

                        Kontribuzzjoni tal-FEG (60 % tal-kostijiet totali)

                        –

                        3 347 370

               24.Il-kostijiet tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament dwar il-FEG ma jaqbżux il-35 % tal-kostijiet totali għall-pakkett koordinat ta’ servizzi personalizzati. L-Italja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tfittxija ta’ impjieg jew ta’ taħriġ.

               25.L-Italja kkonfermat li l-kostijiet tal-investimenti għall-ħaddiema li jaħdmu għal rashom, għall-bidu ta’ negozji u għall-akkwiżizzjonijiet ta’ impjegati mhux se jaqbżu l-EUR 15 000 għal kull benefiċjarju.

               Il-perjodu tal-eliġibbiltà tan-nefqa

               26.L-Italja bdiet tipprovdi servizzi personalizzati lill-benefiċjarji fil-mira fis-6 ta’ April 2017
                  18
               . Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mis-6 ta’ April 2017 sad-9 ta’ Mejju 2019.

               27.L-Italja bdiet iġġorr in-nefqa amministrattiva sabiex timplimenta l-FEG mill-1 ta’ Marzu 2017. Għalhekk, in-nefqa għall-attivitajiet ta’ tħejjija, ta’ ġestjoni, ta’ informazzjoni u ta’ pubbliċità kif ukoll ta’ kontroll u ta’ rapportar għandha tkun eliġibbli għal kontribuzzjoni finanzjarja mill-FEG mill-1 ta’ Marzu 2017 sad-9 ta’ Novembru 2019.

               Il-komplementarjetà ma’ azzjonijiet iffinanzjati minn fondi nazzjonali jew tal-Unjoni

               28.Is-sorsi ta’ prefinanzjament jew ta’ kofinanzjament nazzjonali huma riżorsi reġjonali provduti bid-Digriet Leġiżlattiv Nru 2017/185 (24.9.2016) u l-Fond għat-Taħriġ Vokazzjonali ġestit minn ANPAL
                  19
               .

               29.L-Italja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni. Il-benefiċċji tar-reklutaġġ, azzjoni fi ħdan il-programm operazzjonali reġjonali tal-Lazio FSE 2014-2020, jikkomplementaw il-pakkett ta’ miżuri tal-FEG, iżda mhumiex parti minnu.

               Il-proċeduri għall-konsultazzjoni tal-benefiċjarji fil-mira jew tar-rappreżentanti tagħhom jew tas-sħab soċjali kif ukoll tal-awtoritajiet lokali u reġjonali

               30.L-Italja indikat li kumitat (magħmul mill-Ministeru għall-iżvilupp ekonomiku (MiSE)
                  20
               , minn ANPAL, mir-Regione Lazio u mit-trejdjunjins) ġie stabbilit biex jiddefinixxi l-istrateġija u l-interventi b’appoġġ tal-ħaddiema ta’ qabel f’Almaviva. L-ewwel konsultazzjonijiet imorru lura għas-16 ta’ Jannar 2017 (l-awtoritajiet tar-Regione Lazio u t-trejdjunjins). F’laqgħat sussegwenti, u b’mod partikolari fil-laqgħa tas-7 ta’ Frar 2017, ġie mfassal il-pakkett ikkoordinat ta’ servizzi personalizzati.

               Is-sistemi ta’ ġestjoni u ta’ kontroll

               31.L-applikazzjoni tinkludi deskrizzjoni tas-sistema ta’ ġestjoni u ta’ kontroll li tispeċifika r-responsabbiltajiet tal-korpi involuti. L-Italja nnotifikat lill-Kummissjoni li l-kontribuzzjoni finanzjarja se tkun ġestita minn ANPAL kif ġej: ANPAL — Divisione IV se jaġixxi bħala awtorità ta’ ġestjoni u ANPAL — Divisione IV bħala l-awtorità ta’ ċertifikazzjoni. Il-Ministero del lavoro e delle politiche sociali-MLPS — Secretariato Generale — Divisione II se jaġixxi bħala l-awtorità tal-awditjar. Ir-Regione Lazjo, se jkun il-korp intermedjarju għall-awtorità tal-ġestjoni.

               L-impenji pprovduti mill-Istat Membru kkonċernat

               32.L-Italja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –Almaviva Contact Spa, li ssoktat bl-attivitajiet tagħha wara s-sensji, ikkonformat mal-obbligi legali tagħha li jirregolaw is-sensji u pprovdiet għall-ħaddiema tagħha kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –l-azzjonijiet proposti se jikkomplementaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Il-proposta baġitarja

               33.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  21
               .

               34.Wara li studjat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-kostijiet stmati, il-Kummissjoni tipproponi li jiġi mmobilizzat il-FEG għall-ammont ta’ EUR 3 347 370, li jirrappreżenta 60 % tal-kostijiet totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               35.Id-deċiżjoni proposta għall-mobilizzazzjoni tal-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  22
               .

               L-atti relatati

               36.Filwaqt li tippreżenta din il-proposta għal deċiżjoni biex jiġi mobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment ta’ ammont ta’ EUR 3 347 370 fl-intestatura baġitarja relevanti.

               37.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara
                  applikazzjoni mill-Italja - EGF/2017/004 IT/Almaviva

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  23
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  24
               , u b’mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta’ persuni li jaħdmu għal rashom meta l-attività tagħhom tkun intemmet b’riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Jeħtieġ li l-FEG ma jaqbiżx l-ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  25
               .

               (3)Fid-9 ta’ Mejju 2017, l-Italja ppreżentat applikazzjoni għall-mobilizzazzjoni tal-FEG, fir-rigward ta’ sensji f’Almaviva Contact SpA fl-Italja. Din ġiet issupplimentata b’informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Jenħtieġ għalhekk, li l-FEG jiġi mobilizzat sabiex jipprovdi kontribuzzjoni finanzjarja ta’ EUR 3 347 370 fir-rigward tal-applikazzjoni sottomessa mill-Italja.

               (5)Biex jitnaqqas kemm jista’ jkun iż-żmien għall-mobilizzazzjoni tal-FEG, jenħtieġ li din id-Deċiżjoni tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2017, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 3 347 370 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]
                  26*.

                  27Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  Skont ir-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  Matul il-perjodu ta’ referenza, 1 627 ħaddiem ingħataw is-sensja minn Almaviva SpA. Madankollu, aktar tard, 17 ġew offruti pożizzjoni f’ċentru tax-xogħol ieħor ta’ din l-istess intrapriża. Dawn is-17-il ħaddiem mhumiex ikkalkolati bħala ssensjati għall-fini ta’ din l-applikazzjoni.

                     (7)
                  Dan jirreferi għall-ħaddiema affettwati mill-projbizzjoni tat-tkeċċija (art. 54 tad-Decreto Legislativo 151/2001) li se jingħataw is-sensja fi tmiem il-perjodu ta’ protezzjoni.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf

                     (8)
                  Relazzjonijiet tax-xogħol f’ċentri telefoniċi fl-Italja.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)

                     (9)
                  Asso contact –Assoziazione nazionale dei contact center in outsourcing. Il-laqgħa annwali tal-2016
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf

                     (10)
                  Íbid..

                     (11)
                  Relazzjonijiet tax-xogħol f’ċentri telefoniċi fl-Italja. Op. cit.

                     (12)
                  Relazzjonijiet tax-xogħol f’ċentri telefoniċi fl-Italja. Op. cit.

                     (13)
                  EGF/2012/001 IE Talk Talk Broadband Services Ltd. COM(2012) 423.

                     (14)
                  Ir-rappreżentanza trejdjunjonistika unifikata fl-Italja (abbrevjazzjoni RSU) hija r-rappreżentant tal-korp kollettiv tal-ħaddiema kollha impjegati mill-istess korp pubbliku jew privat, irrispettivament mis-sħubija unjonistika tagħhom.

                     (15)
                  Azzjoni fil-qafas tal-programm operazzjonali reġjonali tal-Lazio FSE 2014-2020.

                     (16)
                  Biex jiġu evitati d-deċimali l-kostijiet stmati għal kull ħaddiem ġew approssimati. Madankollu l-approssimazzjoni ma għandha l-ebda impatt fuq il-kost totali ta’ kull miżura li jibqa’ bħalma hu fl-applikazzjoni mressqa mill-Italja.

                     (17)
                  It-totali ma jaqblux bl-eżatt minħabba l-approssimazzjoni.

                     (18)
                  Is-sessjonijiet ta’ dħul, azzjoni mingħajr ebda talba għal kofinanzjament mill-FEG bdew fid-9 ta’ Marzu 2017; filwaqt li l-orjentazzjoni individwali (azzjoni kkofinanzjata mill-FEG) bdiet fis-6 ta’ April 2017.

                     (19)
                  Agenzia Nazionale per le Politiche Attive del Lavoro (ANPAL).

                     (20)
                  Ministeru tal-Iżvilupp Ekonomiku (Ministero dello Sviluppo Economico/MiSE)

                     (21)
                  ĠU L 347, 20.12.2013, p. 884.

                     (22)
                  ĠU C 373, 20.12.2013, p. 1.

                     (23)
                  ĠU L 347, 20.12.2013, p. 855.

                     (24)
                  ĠU C 373, 20.12.2013, p. 1.

                     (25)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (26)
                   Date to be inserted by the Parliament before the publication in OJ.

                     (27)
                   Date to be inserted by the Parliament before the publication in OJ.


Avviż Legali Importanti

|

52009PC0480

Proposta għal deċiżjoni tal-Kunsill dwar il-konklużjoni, mill-Kummissjoni, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.  /* KUMM/2009/0480 finali */

	[pic] | KUMMISSJONI TAL-KOMUNITAJIET EWROPEJ |Brussel 16.9.2009KUMM(2009) 480 finaliProposta għalDEĊIŻJONI TAL-KUNSILLdwar il-konklużjoni, mill-Kummissjoni, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.MEMORANDUM TA’ SPJEGAZZJONISuġġett: Il-konklużjoni, mill-Kummissjoni, skont it-tieni paragrafu tal-Artikolu 101 tat-Trattat li jistabbilixxi l-KEEA, tal-Ftehim għall-kooperazzjoni bejn il-Komunità Ewropea għall-Enerġija Atomika, irrappreżentata mill-Kummissjoni tal-Komunitajiet Ewropej, u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.Fit-22 ta’ Lulju 2008, il-Kunsill approva direttivi għall-Kummissjoni biex tmexxi n-negozjati dwar Ftehim (il-"Ftehim") għall-kooperazzjoni bejn il-Komunità Ewropea dwar l-Enerġija Atomika (EURATOM) u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.Id-direttivi ssejsu fuq abbozz ta’ Ftehim, li ġie diskuss u approvat fil-livell tal-Grupp Konġunt ta’ Ħidma dwar ir-riċerka u l-Kwistjonijiet Atomiċi qabel ma l-Kunsill approva d-direttivi bħala Deċiżjoni tal-punt A. Matul in-negozjati, dan l-abbozz ta’ Ftehim ma sarlu l-ebda tibdil sostanzjali.Il-Kumitat Konsultattiv għall-programm speċifiku tal-Euratom dwar ir-riċerka fuq l-enerġija nukleari (il-Fużjoni) (is-CCE-FU) appoġġa l-intenzjoni li jiġi konkluż Ftehim bħal dan.F’dak li għandu x'jaqsam mal-KEEA, l-għamliet ta' kooperazzjoni li l-ftehim il-ġdid se jippermetti huma:teknikament kompatibbli mal-għanijiet xjentifiċi u teknoloġiċi rilevanti għar-riċerka dwar il-fużjoni nukleari, kif stabbiliti fid-Deċiżjoni tal-Kunsill tat-18 ta' Diċembru 2006 dwar is-Seba' Programm Kwadru tal-Komunità Ewropea dwar l-Enerġija Atomika (Euratom) għar-riċerka nukleari u attivitajiet ta' taħriġ (2007-2011)[1],finanzjarjament kompatibbli mal-ammont finanzjarju ta' referenza għall-fużjoni fl-istess Deċiżjoni tat-18 ta' Diċembru 2006,konformi mal-għanijiet xjentifiċi u teknoloġiċi tal-qasam prijoritarju tar-riċerka dwar l-enerġija mill-fużjoni, kif stabbiliti fid-Deċiżjoni tal-Kunsill tad-19 ta' Diċembru 2006[2] dwar il-Programm Speċifiku li jimplimenta s-Seba' Programm Kwadru tal-Komunità Ewropea għall-Enerġija Atomika (Euratom) għal riċerka nukleari u attivitajiet ta' taħriġ (2007-2011).Il-Ftehim propost mhux se jkollu konsegwenzi finanzjarji għall-baġit tal-Komunità minħabba li l-attivitajiet kollha ta’ kooperazzjoni skont dan il-ftehim se jkunu f’oqsma li jagħmlu parti mill-programmi tal-UE, u li, b’hekk, se jiġu ffinanzjati mill-iskemi ta' finanzjament rilevanti (bħall-Kuntratti ta' Assoċjazzjoni bejn il-Kummissjoni u l-Istati Membri, il-Ftehim dwar il-Mobbiltà tal-Persunal, u skemi oħra ta' finanzjament previsti għall-implimentazzjoni tar-riċerka dwar l-enerġija mill-fużjoni fl-UE).Il-Ftehim se jkollu jiġi konkluż mill-Kummissjoni f’konformità mal-Artikolu 101(2) tat-Trattat li jistabbilixxi l-KEEA.Fid-dawl ta’ dak imsemmi hawn fuq, il-Kunsill, b’applikazzjoni tal-Artikolu 101(2) tat-Trattat li jistabbilixxi l-KEEA, qed jadotta l-abbozz mehmuż tal-proposta għal Deċiżjoni tal-Kunsill dwar il-konklużjoni, mill-Kummissjoni, ta' Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.Proposta għalDEĊIŻJONI TAL-KUNSILLdwar il-konklużjoni, mill-Kummissjoni, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-Artikolu 101(2) tiegħu,Wara li kkunsidra l-proposta tal-Kummissjoni,Billi:(1) Il-Kummissjoni mexxiet negozjati, skont id-Direttivi tal-Kunsill tat-22 ta’ Lulju 2008, dwar Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni,(2) Il-konklużjoni tal-Ftehim, mill-Kummissjoni, għandha tkun approvata,IDDEĊIEDA KIF ĠEJ:Artikolu unikuB’dan hija approvata l-konklużjoni, min-naħa tal-Kummissjoni, għal u f’isem il-Komunità Ewropea dwar l-Enerġija Atomika, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.It-test tal-Ftehim huwa anness ma’ din id-Deċiżjoni.Magħmul fi Brussell, [... 2009]Għall-KunsillIl-PresidentANNESSFTEHIM TA’ KOOPERAZZJONI BEJN IL-KOMUNITÀ EWROPEA DWAR L-ENERĠIJA ATOMIKA U L-GVERN TAR-REPUBBLIKA FEDERATTIVA TAL-BRAŻIL FIL-QASAM TAR-RIĊERKA DWAR L-ENERĠIJA MILL-FUŻJONIIl-Gvern tar-Repubblika Federattiva tal-Brażil u l-Komunità Ewropea dwar l-Enerġija Atomika (EURATOM) (minn hawn 'il quddiem "il-Partijiet"),Filwaqt li jikkunsidraw li fil-Ftehim għall-Kooperazjzoni Xjentifika u Teknoloġika bejn il-Gvern tar-Repubblika Federattiva tal-Brażil u l-Komunità Ewropea, li sar fid-19 ta’ Jannar 2004, il-Partijiet jimpenjaw irwieħhom li jġibu 'l quddiem il-kooperazzjoni fil-qasam tar-riċerka u fl-attivitajiet ta' żvilupp teknoloġiku;Xewqana li jkomplu jippromwovu l-iżvilupp tal-enerġija mill-fużjoni bħala għajn ta' enerġija li potenzjalment tkun ambjentalment aċċettabbli, ekonomikament kompetittiva, u prattikament bla tarf;FTIEHMU KIF ĠEJ:Artikolu IGħanL-għan ta' dan il-Ftehim huwa li jsaħħaħ il-kooperazzjoni bejn il-Partijiet fl-oqsma koperti mill-programmi ta' fużjoni rispettivi tagħhom, abbażi ta' benefiċċji reċiproċi u ta’ reċiproċità ġenerali sabiex jiġu żviluppati l-għarfien xjentifiku u l-kapaċità teknoloġika sottostanti għal sistema tal-enerġija mill-fużjoni.Artikolu IIOqsma tal-kooperazzjoniL-oqsma tal-kooperazzjoni skont dan il-Ftehim jistgħu jinkludu dawn li ġejjin:1.  tokamaks, inklużi l-proġetti l-kbar tal-ġenerazzjoni preżenti u attivitajiet marbuta ma’ dawk tal-ġenerazzjoni li jmiss;2.  alternattivi għat-tokamaks;3.  it-teknoloġija tal-enerġija mill-fużjoni manjetika;4.  it-teorija tal-plażma u l-fiżika applikata tal-plażma;5.  il-politiki u l-pjanijiet tal-programmi; kif ukoll6.  oqsma oħrajn, kif reċiprokament maqbul bil-kitba bejn il-Partijiet, safejn ikunu koperti mill-programmi rispettivi tagħhom.Artikolu IIIGħamliet tal-kooperazzjoni1. L-għamliet tal-kooperazzjoni skont dan il-Ftehim jistgħu jinkludu dawn li ġejjin, iżda mhumiex limitati għalihom biss:7.  l-iskambju u l-għoti ta’ informazzjoni u dejta dwar attivitajiet xjentifiċi u tekniċi, żviluppi, prattiki u riżultati, u dwar politiki u pjanijiet tal-programm, inkluż l-iskambju ta’ informazzjoni mhux mikxufa skont it-termini u l-kundizzjonijiet stipulati fl-Artikoli VI u VII;8.  l-iskambju ta' xjenzati, enġiniera u speċjalisti oħra għal perjodi maqbula ta' żmien sabiex jipparteċipaw f'esperimenti, analiżi, disinn u attivitajiet oħra ta' riċerka u żvilupp skont l-Artikolu VIII;9.  l-organizzazzjoni ta’ seminars u laqgħat oħrajn għad-diskussjoni u l-iskambju ta' informazzjoni dwar temi maqbula fl-oqsma elenkati fl-Artikolu II, u għall-identifikazzjoni ta' attivitajiet kooperattivi li jistgħu jsiru skont l-Artikolu V;10.  l-iskambju u l-għoti ta’ kampjuni, materjali u tagħmir (strumenti u komponenti) għall-esperimenti, għall-ittestjar u għall-evalwazzjoni skont l-Artikoli IX u X;11.  it-twettiq ta’ studji, proġetti jew esperimenti konġunti inklużi d-disinn, il-kostruzzjoni u t-tħaddim konġunt tagħhom;12.  it-twaqqif ta’ ħoloq tad-dejta bħall-għodod remoti għall-analiżi tad-dejta, iżda mhux limitati għalihom biss; kif ukoll13.  għamliet oħra speċifiċi tal-kooperazzjoni reċiprokament maqbul bil-kitba bejn il-Partijiet.2. Kif ikun xieraq, il-Partijiet għandhom jikkoordinaw l-attivitajiet skont dan il-Ftehim, ma’ attivitajiet internazzjonali oħra ta’ riċerka u żvilupp tal-fużjoni, sabiex titnaqqas kemm jista' jkun id-duplikazzjoni tal-isforzi. F'dan il-Ftehim xejn ma għandu jinftiehem li qed jagħmel ħsara lil ftehimiet eżistenti jew tal-ġejjieni għall-kooperazzjoni bejn il-Partijiet.Artikolu IVKumitat ta' Koordinazzjoni u Segretarji Eżekuttivi1. Il-Partijiet għandhom jistabbilixxu Kumitat ta’ Koordinazzjoni biex jikkoordina u jissorvelja t-twettiq tal-attivitajiet skont dan il-Ftehim. Kull Parti għandha taħtar għadd indaqs ta' membri għall-Kumitat ta’ Koordinazzjoni u għandha tinnomina wieħed mill-membri maħtura tagħha bħala l-Kap tad-Delegazzjoni tagħha. Il-Kumitat ta’ Koordinazzjoni għandu jiltaqa’ kull sena, darba fir-Repubblika Federattiva tal-Brażil u darba fl-Unjoni Ewropea, jew fi żminijiet u postijiet oħra li jaqblu dwarhom huma. Il-Kap tad-Delegazzjoni tal-Parti li tkun qed tilqa' l-Kumitat għandu jippresjedi l-laqgħa.2. Il-Kumitat ta’ Koordinazzjoni għandu janalizza l-progress u l-pjanijiet tal-attivitajiet skont dan il-Ftehim, u jipproponi, jikkoordina u japprova attivitajiet futuri ta' kooperazzjoni li jaqgħu fl-ambitu ta’ dan il-Ftehim fir-rigward tal-mertu tekniku u l-livell ta’ sforz tagħhom biex jiżgura l-benefiċċju reċiproku u r-reċiproċità globali fi ħdan il-Ftehim.3. Id-deċiżjonijiet kollha tal-Kumitat ta’ Koordinazzjoni għandhom jittieħdu b’consensus.4. Għal perjodi bejn il-laqgħat tal-Kumitat ta’ Koordinazzjoni, kull Parti għandha taħtar Segretarju Eżekuttiv biex jaġixxi f'isimha f'kull ma għandu x'jaqsam mal-kooperazzjoni skont dan il-Ftehim. Is-Segretarji Eżekuttivi għandhom ikunu responsabbli għall-amministrazzjoni ta' kuljum ta' din il-koperazzjoni.Artikolu VImplimentazzjoni1. Kull Parti għandha tiddeżinja entitajiet xierqa għall-implimentazzjoni tal-attivitajiet skont dan il-Ftehim.2. Meta l-Kumitat ta’ Koordinazzjoni japprova attività ta’ kooperazzjoni, għandu wkoll japprova, kull fejn ikun meħtieġ, Pjan tal-Proġett skont dan il-Ftehim.3. Kull Pjan tal-Proġett għandu jelenka l-entitajiet iddeżinjati sabiex jimplimentaw il-proġett, u jinkludi dispożizzjonijiet dettaljati għall-implimentazzjoni tal-attività ta’ kooperazzjoni, inklużi, iżda mhux esklussivament, l-ambitu tekniku u l-ġestjoni tiegħu, ir-responsabbiltajiet ta’ dekontaminazzjoni applikabbli, l-iskambju ta’ informazzjoni mhux mikxufa, l-iskambju ta’ tagħmir, it-trattament ta’ proprjetà intellettwali, l-ispejjeż totali, il-qsim tal-ispejjeż u l-iskeda, skont kif ikun xieraq.Artikolu VIDisponibbiltà u tixrid tal-informazzjoni1. Suġġetta għal-liġijiet u r-regolamenti applikabbli tagħha u għad-dispożizzjonijiet ta’ dan il-Ftehim, kull Parti u dawk iddeżinjati minnha għandhom jimpenjaw irwieħhom biex iqiegħdu għad-dispożizzjoni tal-Parti l-oħra u ta’ dawk iddeżinjati minnha, b’xejn, kwalunkwe informazzjoni li jkollhom u li tkun meħtieġa għat-twettiq tal-attivitajiet ta' kollaborazzjoni skont dan il-Ftehim.2. Il-Partijiet u dawk iddeżinjati minnhom għandhom jappoġġaw l-usa' tixrid possibbli ta' informazzjoni li jkollhom id-dritt li jikxfu, sew jekk tkun ġiet żviluppata b'mod konġunt jew mogħtja jew skambjata skont dan il-Ftehim, soġġett għall-ħtieġa li tiġi protetta informazzjoni mhux mikxufa u l-ħtieġa li tiġi protetta proprjetà intellettwali maħluqa jew mogħtija skont dan il-Ftehim.3. L-informazzjoni mibgħuta minn Parti waħda lill-Parti l-oħra skont dan il-Ftehim għandha tkun preċiża, safejn tkun taf u temmen il-Parti li tkun qed tibgħatha, iżda l-Parti li tkun qed tibgħatha ma tagħtix garanzija tal-adegwatezza tal-informazzjoni mibgħuta għal kwalunkwe użu jew applikazzjoni partikolari mill-Parti li tkun qed tirċeviha jew minn kwalunkwe parti terza. L-informazzjoni żviluppata b’mod konġunt mill-Partijiet għandha tkun preċiża, safejn ikunu jafu u jemmnu ż-żewġ Partijiet. L-ebda Parti ma tiggarantixxi l-adegwatezza tagħha għal kwalunkwe skop, użu jew applikazzjoni minn xi waħda mill-Partijiet jew minn kwalunkwe parti terza.Artikolu VIIProprjetà intellettwaliIl-protezzjoni u l-allokazzjoni tal-proprjetà intellettwali maħluqa jew mogħtija matul attivitajiet ta’ kooperazzjoni skont dan il-Ftehim għandhom ikun rregolati mid-dispożizzjonijiet fl-Anness A, li għandu jifforma parti integrali minn dan il-Ftehim, u għandhom japplikaw għall-attivitajiet kollha mwettqa skont dan il-Ftehim.Artikolu VIIISkambji tal-persunalF’dak li għandu x’jaqsam mal-iskambji tal-persunal bejn il-Partijiet jew dawk iddeżinjati minnhom skont dan il-Ftehim, għandhom japplikaw id-dispożizzjonijiet li ġejjin:14.  kull Parti għandha tiżgura l-għażla ta’ persunal ikkwalifikat bil-ħiliet u l-kompetenza meħtieġa biex iwettaq l-attivitajiet ippjanati skont dan il-Ftehim. L-iskambju tal-persunal għandu jinqabel bil-quddiem b’mod reċiproku permezz ta' skambju tal-ittri bejn il-Partijiet, b'referenza għal dan il-Ftehim u għad-dispożizzjonijiet rilevanti tiegħu dwar il-proprjetà intellettwali, kif ukoll referenza għall-attività ta’ kooperazzjoni kkonċernata;15.  kull Parti għandha tkun responsabbli għall-pagi, l-assigurazzjoni u l-benefiċċji li għandhom jingħataw lill-persunal tagħha li jkun qiegħed fuq skambju;16.  il-Parti li tibagħtu għandha tħallas għall-ispejjeż tal-ivvjaġġar u l-għajxien tal-persunal tagħha fuq skambju fl-istabbiliment ospitanti, sakemm ma jinqabilx mod ieħor;17.  il-Parti ospitanti għandha tieħu ħsieb tipprovdi alloġġ xieraq għall-persunal tal-Parti l-oħra li jkun qiegħed fuq skambju (u għall-familji tagħhom li jkunu joqogħdu magħhom) fuq bażi reċiproka u maqbula b’mod reċiproku;18.  il-Parti ospitanti għandha tipprovdi l-għajnuna kollha meħtieġa lill-persunal tal-Parti l-oħra li jkun qiegħed fuq skambju f’dak li għandu x’jaqsam mal-formalitajiet amministrattivi (pereżempju biex tinħariġlu viża), skont il-liġijiet u r-regolamenti rilevanti tagħha;19.  kull Parti għandha tiżgura li l-persunal fuq skambju jobdi r-regoli ġenerali rigward ir-regolamenti dwar ix-xogħol u s-sikurezza fis-seħħ fl-istabbiliment ospitanti;20.  kull Parti tista', bi spiża tagħha, tosserva attivitajiet speċifiċi ta' ttestjar u ħidma analitika tal-Parti l-oħra fl-oqsma tal-kooperazzjoni definiti fl-Artikolu II. Din l-osservazzjoni tista' ssir permezz ta' żjarat tal-persunal, soġġetta għall-qbil minn qabel tal-Parti ospitanti f'kull okkażjoni.Artikolu IXSkambji ta' tagħmir, kampjuni, materjali u spare partsFil-każ li tagħmir, strumenti, kampjuni, materjali jew spare parts meħtieġa (minn hawn ’il quddiem, "it-tagħmir, eċċ.") ikunu se jiġu skambjati, mislufa jew mogħtija minn Parti waħda jew dawk iddeżinjati minnha lill-oħra jew lil dawk iddeżinjati minnha, għandhom japplikaw id-dispożizzjonijiet li ġejjin li jkopru t-trasport bil-baħar u l-użu tat-tagħmir, eċċ.:21.  Il-Parti li tibgħathom għandha tagħti kemm jista' jkun malajr lista dettaljata tat-tagħmir, eċċ. li għandu jiġu pprovdut, bl-ispeċifikazzjonijiet rilevanti u d-dokumentazzjoni teknika u informazzjonali;22.  it-tagħmir, eċċ. pprovdut mill-Parti li tibagħtu għandu jibqa’ l-proprjetà tagħha u għandu jintbagħat lura lill-Parti li tibagħtu f’data li għandha tiġi ddeterminata mill-Kumitat ta’ Koordinazzjoni, sakemm ma jkunx maqbul mod ieħor fil-Pjan tal-Proġett imsemmi fl-Artikolu V;23.  it-tagħmir, eċċ. għandu jitħaddem biss fl-istabbiliment ospitanti permezz tal-qbil reċiproku bejn il-Partijiet; kif ukoll24.  il-Parti li tirċevih għandha tipprovdi l-post meħtieġ għat-tagħmir, eċċ. u għandha tipprovdi għall-enerġija elettrika, l-ilma, il-gass u r-riżorsi oħra meħtieġa, skont ir-rekwiżiti tekniċi, li għandhom jinqablu reċiprokament mill-Partijiet.Artikolu XDispożizzjonijiet ġenerali1. Kull Parti għandha twettaq l-attivitajiet ipprovduti f’dan il-Ftehim suġġetta għal-liġijiet u r-regolamenti applikabbli tagħha, u għandha tipprovdi riżorsi skont id-disponibbiltà tal-fondi approprjati.2. Sakemm il-Partijiet ma jaqblux mod ieħor bil-miktub, l-ispejjeż kollha li jirriżultaw mill-kooperazzjoni skont dan il-Ftehim għandhom jinġarru mill-Parti li ġġarrabhom.3. Il-kwistjonijiet kollha ta’ interpretazzjoni jew implimentazzjoni marbuta ma’ dan il-Ftehim li jinqalgħu matul it-terminu tiegħu għandhom jissolvew permezz ta’ qbil bejn il-Partijiet.4. Safejn jikkonċerna l-EURATOM, dan il-Ftehim għandu japplika għat-territorji fejn japplika t-Trattat li jistabilixxi l-EURATOM u għat-territorji tal-pajjiżi li qed jieħdu sehem fil-programm tal-fużjoni tal-EURATOM bħala Stati terzi assoċjati bis-sħiħ.Artikolu XITul ta' żmien, emendar u terminazzjoni1. Dan il-Ftehim għandu jidħol fis-seħħ fid-data tal-aħħar notifika bil-miktub li permezz tagħha l-Partijiet jgħarrfu lil xulxin li l-proċeduri interni rispettivi tagħhom meħtieġa għad-dħul fis-seħħ tiegħu ikunu lesti, u għandu jibqa' fis-seħħ għal ħames (5) snin, u jiġġedded awtomatikament għal perjodi addizzjonali ta' ħames (5) snin, sakemm Parti ma tinformax lill-Parti l-oħra bil-miktub li biħsiebha tittermina l-Ftehim.2. Dan il-Ftehim jista’ jkun emendat bi ftehim bil-miktub bejn il-Partijiet. L-emendi għandhom jidħlu fis-seħħ fid-data tal-aħħar notifika bil-miktub li permezz tagħha l-Partijiet jgħarrfu lil xulxin li l-proċeduri interni rispettivi tagħhom meħtieġa biex emenda tidħol fis-seħħ ikunu lesti.3. L-isforzi u l-esperimenti konġunti kollha li ma jkunux tlestew fit-terminazzjoni ta' dan il-Ftehim jistgħu jissuktaw sakemm jitlestew skont it-termini ta’ dan il-Ftehim.4. Kull Parti tista' tittermina dan il-Ftehim u kwalunkwe Pjan ta' Proġett f'kull ħin, b'notifika bil-miktub lill-Parti l-oħra. It-terminazzjoni dan għandha tkun effettiva sitt (6) xhur wara d-data tal-wasla tan-notifika, bla ħsara għad-drittijiet li kwalukwe Parti setgħet tkun kisbet skont dan il-Ftehim jew skont Pjan ta' Proġett sad-data tat-terminazzjoni.Iffirmat fi ……………………….. fid-data .....ta'..... 2009, f’żewġ kopji, bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Litwana, Latvjana, Maltija, Olandiża, Polakka, Portugiża, Rumena, Slovakka, Slovena, Spanjola, Taljana, Ungeriża u Żvediża, u kull test huwa awtentiku ndaqs.GĦALL-GVERN TAR- REPUBBLIKA FEDERATTIVA TAL-BRAŻIL _____________________________ | GĦALL-KOMUNITÀ EWROPEA DWAR L-ENERĠIJA ATOMIKA _____________________________ |ANNESS ADRITTIJIET TAL-PROPRJETÀ INTELLETTWALIDrittijiet għal proprjetà intellettwali li nħolqu jew inghataw skont dan il-Ftehim għandhom jiġu allokati kif ġej:I. ApplikazzjoniDan l-Anness japplika għall-attivitajiet kollha ta’ kooperazzjoni mwettqin skont dan il-Ftehim, għajr fejn speċifikament jinqabel mod ieħor.II. Sjieda, allokazzjoni u eżerċizzju tad-drittijietA. Għall-finijiet ta' dan il-Ftehim, "proprjetà intellettwali" għandu jkollha t-tifsira mogħtija fl-Artikolu 2 tal-Konvenzjoni li tistabbilixxi l-Organizzazzjoni Dinjija tal-Proprjetà Intellettwali, magħmula fi Stokkolma fl-14 ta' Lulju 1967.B. Dan l-Anness jittratta l-allokazzjoni tad-drittijiet, l-interessi u r-royalties bejn il-Partijiet jew l-aġenziji implimentattivi tagħhom iddeżinjati skont it-termini tal-Artikolu V. Kull Parti għandha tiżgura li l-Parti l-oħra tista' tikseb id-drittijiet għal proprjetà intellettwali allokati lilha jew lill-aġenziji implimentattivi ddeżinjati skont it-termini tal-Artikolu V f'konformità ma' dan l-Anness. Dan l-Anness ma jibdilx u ma jippreġudikax l-allokazzjoni tat-tali drittijiet, interessi u ħlasijiet għad-drittijiet tal-awtur bejn Parti u ċ-ċittadini tagħha, li għandhom ikunu stabbiliti mil-liġijiet u l-prattiki ta' dik il-Parti.C. Id-drittijiet jew l-obbligi li joħorġu minn dan l-Anness ma għandhomx jiġu affettwati mit-terminazzjoni jew l-iskadenza ta’ dan il-Ftehim.D. (1) Fil-każ ta' attivitajiet ta' kooperazzjoni bejn il-Partijiet jew bejn l-aġenziji implimentattivi ddeżinjati skont it-termini tal-Artikolu V, il-proprjetà intellettwali li tinħoloq mir-riċerka konġunta, fi kliem ieħor, riċerka appoġġata miż-żewġ Partijiet, għandha tiġi ttrattata fi Pjan ta' Ġestjoni Teknoloġika (TMP) skont il-prinċipji li ġejjin:a) Il-Partijiet jew l-aġenziji implimentattivi tagħhom iddeżinjati skont it-termini tal-Artikolu V għandhom jinnotifikaw lil xulxin fi żmien raġonevoli dwar kwalunkwe dritt tal-proprjetà intellettwali li jinħoloq skont dan il-Ftehim.b) Sakemm ma jinqabilx mod ieħor, il-ħlasijiet għad-drittijiet tal-awtur u l-interessi fil-proprjetà intellettwali maħluqa matul ir-riċerka konġunta minn kwalunkwe Parti jew aġenzija implimentattiva ddeżinjata skont it-termini tal-Artikolu V bla restrizzjoni territorjali;c) Kull Parti jew aġenzija implimentattiva ddeżinjata skont it-termini tal-Artikolu V għandha tfittex ħarsien f'waqtu għall-proprjetà intellettwali li għaliha tikseb drittijiet u interessi skont TMP.d) Kull Parti jew aġenzija implimentattiva ddeżinjata skont it-termini tal-Artikolu V għandu jkollha liċenzja mhux esklussiva, irrevokabbli u bla ħlasijiet tad-drittijiet tal-awtur biex tuża proprjetà intellettwali li toħroġ minn dan il-Ftehim għal finijiet ta' riċerka biss, skont il-liġijiet applikabbli rispettivi tal-Partijiet.e) Riċerkaturi viżitaturi li jkunu ħadu sehem fil-ħolqien ta’ proprjetà intellettwali għandhom jirċievu d-drittijiet tal-proprjetà intellettwali u sehem mill-ħlasijiet tad-drittijiet tal-awtur miksuba mill-istituzzjonijiet ospitanti mill-għoti tal-liċenzji tat-tali drittijiet tal-proprjetà intellettwali skont il-politiki tal-istituzzjonijiet ospitanti. Kull Parti għandha tagħti lir-riċerkaturi viżitaturi trattament mhux anqas favorevoli minn dak li tagħti liċ-ċittadini tagħha stess fir-rigward tal-għoti tad-drittijiet ta' proprjetà intellettwali u l-ħlasijiet għad-drittijiet tal-awtur imsemmija qabel. Barra minn hekk, kull riċerkatur viżitatur imsemmi bħala inventur għandu jkun intitolat għal trattament bħal ċittadin tal-Parti ospitanti f’dak li għandu x'jaqsam ma’ premji, bonusijiet, benefiċċji, jew kwalunkwe premju ieħor, skont il-politika tal-istituzzjoni ospitanti u l-liġijiet rispettivi tal-Partijiet applikabbli f’dan il-każ.(2) Fil-każ ta’ attivitajiet ta’ kooperazzjoni għajr ir-riċerka konġunta li jaqgħu fi ħdan id-dispożizzjonijiet tal-paragrafu II.D.(1), sal-punt rekwiżit mil-liġijiet u r-regolamenti tagħha, kull Parti għandha tesiġi lill-parteċipanti tagħha li jidħlu fi ftehimiet speċifiċi dwar l-implimentazzjoni ta’ attivitajiet ta’ riċerka konġunta u d-drittijiet u l-obbligi rispettivi tal-parteċipanti. F’dak li għandu x’jaqsam mal-proprjetà intellettwali, normalment il-ftehimiet għandhom jindirizzaw, fost oħrajn, is-sjieda, il-ħarsien, id-drittijiet tal-utent għall-finijiet ta' riċerka, l-isfruttament u t-tixrid, inklużi l-arranġamenti għall-pubblikazzjoni konġunta, id-drittijiet u l-obbligi tar-riċerkaturi viżitaturi u l-proċeduri għar-riżoluzzjoni tat-tilwim. Il-ftehimiet jistgħu jindirizzaw ukoll kwistjonijiet oħra bħall-aċċess għal informazzjoni tal-ewwel pjan u tal-isfond, l-għoti ta’ liċenzji u r-riżultati.E. Filwaqt li jinżammu l-kundizzjonijiet ta' kompetizzjoni fl-oqsma affettwati mill-Ftehim, kull Parti għandha tagħmel ħilitha sabiex tiżgura li d-drittijiet akkwistati bis-saħħa ta' dan il-Ftehim u l-arranġamenti magħmula skontu jkunu eżerċitati b'tali mod li jitrawmu partikolarment (i) l-użu ta' informazzjoni maħluqa, jew inkella li saret disponibbli, skont il-Ftehim u d-disseminazzjoni tagħha safejn dan ikun konformi mal-kundizzjonijiet stabbiliti f'dan il-Ftehim, id-dispożizzjonijiet tat-Taqsima IV tagħha u kull regola li tista' tkun fis-seħħ skont il-liġijiet domestiċi tal-Partijiet li jiggvernaw it-trattament ta' informazzjoni sensittiva jew kunfidenzjali fil-qasam nukleari, u (ii) l-adozzjoni u l-implimentazzjoni ta' standards internazzjonali.III. Xogħlijiet koperti bid-drittijiet tal-awturSkont it-termini ta' dan il-Ftehim, drittijiet tal-awtur li jkunu proprjetà tal-Partijiet jew tal-aġenziji implimentattivi ddeżinjati skont l-Artikolu V għandhom jiġu ttrattati b’mod konsistenti mal-Ftehim dwar Aspetti tad-Drittijiet tal-Proprjetà Intellettwali Relatati mal-Kummerċ amministrat mill-Organizzazzjoni Dinjija tal-Kummerċ.IV. Xogħlijiet Letterarji XjentifiċiSuġġetti għat-trattament ipprovdut għal informazzjoni mhux mikxufa fit-Taqsima V, għandhom japplikaw il-proċeduri li ġejjin:A. Kull Parti jew aġenzija implimentattiva ddeżinjata skont l-Artikolu V għandha tkun intitolata għal liċenzja mhux esklussiva, irrevokabbli u bla ħlasijiet tad-drittijiet tal-awtur fil-pajjiżi kollha sabiex tittraduċi, tipproduċi u tqassam pubblikament informazzjoni misjuba f'ġurnali, artikli, rapporti, kotba, jew mezzi oħra, xjentifiċi u tekniċi, li tirriżulta direttament minn riċerka konġunta skont dan il-Ftehim jew f'isem il-Partijiet.B. Ix-xogħlijiet kollha mħejjija skont din id-dispożizzjoni għandhom jirrispettaw lid-drittijiet morali tal-awtur skont l-Artikolu 6(a) tal-Konvenzjoni ta' Berna. Għandu jkollhom ukoll rikonoxximent viżibbli b’mod ċar tal-appoġġ kooperattiv tal-Partijiet.V. Tagħrif mhux mikxufA. Tagħrif dokumentarju mhux mikxuf25.  Kull Parti għandha tidentifika mill-aktar fis possibbli l-informazzjoni li tixtieq li tibqa’ ma tinkixifx b’rabta ma' dan il-Ftehim, filwaqt li jitqiesu, fost l-oħrajn, il-kriterji li ġejjin:26.  l-informazzjoni hija sigrieta fis-sens li, fl-insjiem jew fil-konfigurazzjoni jew ġemgħa preċiża tal-komponenti tagħha, la hija ġeneralment magħrufa u lanqas faċilment aċċessibbli b'mezzi legali;27.  l-informazzjoni għandha valur kummerċjali reali jew potenzjali minħabba s-segretezza tagħha; kif ukoll28.  l-informazzjoni kienet soġġetta għal passi mill-persuna legalment fil-kontroll sabiex tinżamm is-segretezza tagħha, liema passi kienu raġonevoli fiċ-ċirkustanzi. F'ċerti każijiet il-Partijiet jistgħu jaqblu li, sakemm ma jkunx indikat mod ieħor, l-informazzjoni kollha pprovduta, skambjata jew maħluqa matul riċerka konġunta mwettqa skont dan il-Ftehim, jew parti minnha, ma tkunx tista’ tinkixef.29.  Kull Parti għandha tiżgura li l-informazzjoni mhux mikxufa skont dan il-Ftehim u, minħabba f’hekk, in-natura pprivileġġata tagħha, tingħaraf faċilment bħala tali mill-Parti l-oħra, pereżempju permezz ta' marki xierqa jew turija ta' restrizzjoni. Dan japplika wkoll għal kwalunkwe riproduzzjoni, sħiħa jew parzjali, tal-informazzjoni msemmija. Parti jew parteċipant li jirċievu informazzjoni mhux mikxufa skont dan il-Ftehim għandhom jirrispettaw in-natura pprivileġġata tagħha. Dawn il-limitazzjonijiet għandhom jintemmu b’mod awtomatiku meta din l-informazzjoni tinkixef mis-sid bla restrizzjonijiet.30.  Tagħrif mhux mikxuf li jiġi kkomunikat skont dan il-Ftehim jista’ jixtered mill-Parti li tkun qed tirċevih lill-persuni impjegati minnha, inklużi l-kuntratturi tagħha, u lil dipartimenti oħra kkonċernati tal-Parti awtorizzati għall-għanijiet speċifiċi tar-riċerka konġunta li tkun għaddejja, fuq il-bażi ta’ ħtieġa għall-għarfien biss, u dejjem jekk kwalunkwe informazzjoni mhux mikxufa li tixtered b’dan il-mod titħares skont dan l-Anness u safejn jipprovdu l-liġijiet u r-regolamenti ta’ kull Parti, u għandha tkun tingħaraf faċilment bħala tali, kif stipulat hawn fuq.B. Infromazzjoni mhux mikxufa li mhijiex dokumentarjaInformazzjoni mhux mikxufa li mhijiex dokumentarja jew informazzjoni oħra kunfidenzjali jew privileġġata pprovduta f'seminars u f’laqgħat oħra organizzati skont dan il-Ftehim, jew informazzjoni li toħroġ mis-sekondar tal-persunal, mill-użu tal-faċilitajiet, jew minn proġetti konġunti, għandha tiġi ttrattata mill-Partijiet jew minn dawk iddeżinjati minnhom skont il-prinċipji speċifikati għall-informazzjoni dokumentarja f’dan il-Ftehim, dejjem jekk, madankollu, min jirċievi t-tali informazzjoni mhux mikxufa jew informazzjoni oħra kunfidenzjali jew privileġġata jkun ġie mgħarraf bil-miktub dwar il-karattru kunfidenzjali tal-informazzjoni kkomunikat sa mhux aktar tard minn meta tkun saret it-tali komunikazzjoni.C. KontrollKull Parti għandha tipprova tiżgura li informazzjoni mhux mikxufa li tirċievi skont dan il-Ftehim għandha tiġi kkontrollata kif ipprovdut hawnhekk. Jekk waħda mill-Partijiet issir konxja li mhix se tkun, jew li huwa raġonevolment mistenni li mhux se tkun, f'qagħda li tissodisfa d-dispożizzjonijiet kontra t-tixrid tal-paragrafi A u B t’hawn fuq, għandha tgħarraf immedjatament lill-Parti l-oħra. Minn hemm ’il quddiem, il-Partijiet għandhom jikkonsultaw lil xulxin sabiex ifasslu azzjoni xierqa.VI. Riżoluzzjoni tat-tilwim u tipi ġodda jew mhux previsti ta’ proprjetà intellettwaliA. Tilwimiet bejn il-Partijiet rigward propjetà intellettwali għandhom ikunu solvuti f'konformità mal-Artikolu 3 ta' dan il-Ftehim. Madankollu, bi qbil reċiproku tal-Partijiet, tilwima bħal din tista' titressaq quddiem tribunal internazzjonali tal-arbitraġġ għal arbitraġġ vinkolanti skont ir-regoli applikabbli tal-liġi internazzjonali. Sakemm ma jinqabilx mod ieħor, għandhom japplikaw ir-regoli tal-arbitraġġ tal-UNCITRAL.B. Fil-każ li xi Parti tikkonkludi li jista' jirriżulta tip ġdid ta' proprjetà intellettwali li mhux kopert f'TMP jew ftehim bejn entitajiet iddeżinjati minn attività kooperattiva mwettqa skont dan il-Ftehim, jew jekk jinqalgħu xi diffikultajiet imprevisti, il-Partijiet għandhom jidħlu f'diskussjonijiet immedjati bil-ħsieb li jiżguraw li jkun hemm provvedimenti adegwati għall-protezzjoni, l-isfruttament u d-disseminazzjoni tal-proprjetà intellettwali kkonċernata ġewwa t-territorji rispettivi tagħhom, skont il-leġiżlazzjoni nazzjonali tagħhom.[1] ĠU L 400, 30.12.2006, p. 60.[2] ĠU L 400, 30.12.2006, p. 404.


Avviż Legali Importanti

|

52009PC0453

Proposta għal deċiżjoni tal-Kunsill dwar l-iffirmar tal-Ftehim ta’ Kooperazzjoni dwar Navigazzjoni bis-Satellita bejn il-Komunità Ewropea u l-Istati Membri tagħha u r-Renju tan-Norveġja  /* KUMM/2009/0453 finali - ACC 2009/0124 */

	[pic] | KUMMISSJONI TAL-KOMUNITAJIET EWROPEJ |Brussel 4.9.2009KUMM(2009) 453 finali2009/0124 (ACC)Proposta għalDEĊIŻJONI TAL-KUNSILLdwar l-iffirmar tal-Ftehim ta’ Kooperazzjoni dwar Navigazzjoni bis-Satellita bejn il-Komunità Ewropea u l-Istati Membri tagħha u r-Renju tan-NorveġjaA) MEMORANDUM TA' SPJEGAZZJONI1. IL-KUNTEST TAL-PROPOSTA |110 | 1.1. Raġunijiet u għanijiet tal-proposta Raġunijiet teknoloġiċi, ġeografiċi u finanzjarji assiguraw lin-Norveġja rwol importanti fil-GNSS Ewropej. In-Norveġjatipprovdi teknoloġija kruċjali għal Galileo u hija l-pajjiż li jospita żewġ installazzjonijiet ta' fuq l-art importanti fuq Svalbard u Antartika li jikkontribwixxu għat-tħaddim tajjeb tas-sistema. Dan il-Ftehim għandu l-iskop li jiċċara l-prinċipji ta' kooperazzjoni ġenerali u d-drittijiet u l-obbligi tan-Norveġja primarjament f'oqsma rilevanti, bħas-sigurtà, li mhumiex koperti mill-acquis eżistenti ta' Galileo. Il-ftehim kien ġie nnegozjat abbażi tad-direttivi tan-negozjati adottati mill-Kunsill fit-8 ta' Lulju 2005. Il-Ftehim imbeda fis-17 ta' Lulju 2009. Il-Ftehim se jiġi kkomplementat minn Deċiżjoni proposta tal-Kumitat Konġunt taż-ŻEE (Dok. Nru 25100, Każ Nru 25099) li jemenda l-Protokolli 31 u 37 għall-Ftehim taż-ŻEE li permezz tagħhom in-Norveġja tissottoskrivi għar-Regolament tal-Kunsill (KE) Nru 1321/2004 tat-12 ta' Lulju 2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita, ir-Regolament (KE) Nru 1942/2006 tat-12 ta’ Diċembru 2006 li jemenda r-Regolament (KE) Nru 1321/2004 dwar l-istabbiliment ta' strutturi għat-tmexxija tal-programmi Ewropej tar-radjunavigazzjoni bis-satellita u r-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo). L-Artikoli 4 §5 u 6§4 ta' dan ir-Regolament joffru l-possibbiltà lill-pajjiżi terzi biex jipprovdu finanzjament addizjonali lill-programmi Ewropej tal-GNSS f'konformità ma' kundizzjonijiet li se jiġu stipulati fi Ftehimiet skont l-Artikolu 300 tat-Trattat. Il-ftehim huwa limitat għal suġġetti li huma meħtieġa sabiex jippermettu l-kooperazzjoni mill-qrib man-Norveġja. Il-kostruzzjoni u t-tmexxija ta' Galileo u egnos bħala programmi mifruxa mal-ke kollha jenfasizzaw il-ħtieġa għal approċċi komuni u metodi ta' ħidma bejn l-istati membri kollha tal-ue u xi wħud mill-istati mhux membri fl-ue (in-Norveġja u l-isvizzera). Ir-regoli għal dawn is-suġġetti jeħtieġ li jiġu stabbiliti mill-gvernijiet u infurzati b'mod koerenti mal-ewropa kollha. Il-kummissjoni bħala amministratur tal-program li taġixxi f'isem il-komunità, sid is-sistema, teħtieġ li tieħu l-miżuri raġonevoli kollha biex iddaħħal din il-koerenza. Jekk tonqos li tagħmel dan ikun hemm żieda fir-riskji ta' sigurtà u jesponu aktar lill-ke u l-istati membri tagħha għal talbiet għar-responsabbilità f'każ ta' inċidenti serji. |120 | 1.2. Kuntest ġenerali In-Norveġjahija l-aktar pajjiż assoċjat għall-kooperazzjoni f'Galileo sa mill-ġranet bikrijin tal-programm li mhuwiex fl-UE. Matul is-snin, in-Norveġjatat kontribut politiku, tekniku u finanzjarju għall-fażijiet kollha ta' Galileo permezz tas-sħubija tagħha fl-Aġenzija Spazjali Ewropea u tal-parteċipazzjoni informali tagħha fl-istrutturi ta' tmexxija tal-KE speċifiċi għal Galileo. Dan il-Ftehim u deċiżjoni simili relatata permezz tal-kumitat konġunt taż-ŻEE għandhom jiffomalizzaw u japprofondixxu din l-integrazzjoni mill-qrib tan-Norveġjafil-programmi Ewropej tal-GNSS. Mingħajr dan il-ftehim, il-parteċipazzjoni tan-Norveġjatkompli għaddejja fil-limiti tal-ftehim taż-ŻEE. Dan jikkawża inċertezza dwar in-natura tal-kollaborazzjonijiet fl-oqsma ta' sigurtà, standardizzazzjoni, ċertifikazzjoni u spettru tar-radju. Barra minn hekk, il-Ftehim minn naħa waħda jippermetti lill-KE li tistabbilixxi prinċipji ġenerali fosthom klawsola ta' kundizzjonalità għall-kooperazzjoni fis-sigurtà. Min-naħa l-oħra l-Ftehim jinkludi impenn politiku min-Norveġjabiex tissottoskrivi mal-politika tal-ġejjieni tal-KE bl-iskop li tipproteġi l-GNSS Ewropej. |130 | 1.3. Dispożizzjonijiet eżistenti fil-qasam tal-proposta Il-kooperazzjoni tan-Norveġjaf'Galileo se tiġi organizzata f'żewġ strumenti komplementarji: deċiżjoni tal-Kumitat Konġunt taż-ŻEE li se tkopri l-acquis ta' Galileo u l-ftehim mehmuż imħallat sabiex jipprovdi kappa għall-kooperazzjoni inklużi l-prinċipji ta' kooperazzjoni fil-ġejjieni u dispożizzjonijiet komplementarji li għandhom x'jaqsmu ma' kooperazzjoni fis-sigurtà, fl-istandardizzazzjoni u fiċ-ċertifikazzjoni. |140 | 1.4. Konsistenza mal-politiki u l-għanijiet l-oħra tal-Unjoni Il-proposta hija konformi mal-politika tal-KE li tintegra lin-Norveġja fil-programmi Komunitarji permezz tal-Ftehim taż-ŻEE. Barra minn hekk, hi tappoġġja l-għanijiet tal-Kummissjoni li jissaħħaħ l-aspett tal-Komunità ta' kooperazzjoni f'politiki rilevanti għan-non-proliferazzjoni. |2. KONSULTAZZJONI TAL-PARTIJIET INTERESSATI U VALUTAZZJONI TAL-IMPATT |2.1. Konsultazzjoni tal-partijiet interessati |211 | Metodi ta’ konsultazzjoni, setturi ewlenin fil-mira, u profil ġenerali ta' dawk li ħadu sehem fil-konsultazzjoni Il-Kumitat Speċjali tal-Kunsill, l-awtoritajiet tas-sigurtà tal-Istati Membri u n-Norveġja kienu ġew ikkonsultati permezz tal-Grupp ta' Ħidma 2 tal-Bord tas-Sigurtà ta' Galileo u permezz ta' laqgħat bilaterali mal-awtoritajiet Norveġiżi kemm fl-istadju tad-direttivi tan-negozjati kif ukoll matul in-negozjati. Dawk li ħadu sehem fil-konsultazzjoni kienu jinkludu esperti tekniċi, esperti ta' sigurtà u ta' trasport mill-Istati Membri tal-UE u l-Awtoritajiet ta' Sigurtà Nazzjonali tan-Norveġja, il-Ministri tal-Affarijiet Barranin, tad-Difiża u l-Intern, l-Aġenzija Spazjali Ewropea u aġenziji spazjali nazzjonali. |212 | Sinteżi tat-tweġibiet u kif ġew ikkunsidrati Dawn il-partijiet interessati appoġġjaw l-integrazzjoni mill-qrib tan-Norveġjafil-kooperazzjoni fi kwistjonijiet ta' sigurtà rilevanti għall-Galileo u enfasizzaw l-importanza li jinkludu kwistjonijiet bħas-sigurtà tal-faċilitajiet ta' fuq l-art fil-Ftehim. |2.2. Ġbir u użu tal-għarfien espert |221 | Oqsma xjentifiċi jew ta’ għarfien espert ikkonċernati It-teknoloġija spazjali/ il-faċilitajiet ta' fuq l-art, is-Sigurtà/ is-Sigurtà Industrijali u governattiva, is-sigurtà tal-informazzjoni u l-liġi internazzjonali/ il-privileġġi u l-immunitajiet |222 | Metodoloġija użata Ġeneralment laqgħat |223 | Organizzazzjonijiet/esperti ewlenin ikkonsultati Il-ministri tal-istati memebri tal-ue u l-aġenziji spazjali, is-segretarjat taż-ŻEE, esa, l-industrija spazjali |2249 | Taqsira tal-pariri li waslu u ntużaw Ma ssemmietx l-eżistenza ta’ riskji potenzjalment serji b’konsegwenzi irriversibbli. |225 | Kien hemm kunsens wiesa' dwar il-prinċipji ta' kooperazzjoni previsti fil-Ftehim u dwar l-għan li n-Norveġjatiġi integrata mill-qrib fil-programm inklużi d-drittijiet u l-obbligi korrispondenti. Il-profil tas-sigurtà tan-Norveġjatat kunfidenza lill-esperti. |226 | Mezzi li ntużaw biex il-parir espert ikun disponibbli pubblikament Il-konklużjonijiet tal-esperti tas-sigurtà mhumiex disponibbli pubblikament. |230 | 2.3. Valutazzjoni tal-impatt L-azzjoni għandha l-iskop li tiżgura l-involviment mill-qrib tan-Norveġja fil-fażijiet ta' kostruzzjoni u operat ta' Galileo u EGNOS. Dawn iż-żewġ inizjattivi fihom komponenti sinifikanti industrijali, ekonomiċi u strateġiċi. Il-tmexxija tal-Programmi Ewropej tal-GNSS għaddiet minn riforma fir-Regolament (KE) Nru 683/2008 fejn l-attenzjoni mxiet minn fuq is-Sħubiji Pubbliċi-Privati għal fuq programmi li huma ġestiti mill-Komunità u sistemi li huma propjetà tagħha. Din l-evoluzzjoni u l-kontenut tal-kooperazzjoni ma' implikazzjonijiet ta' sigurtà jeħtieġu miżuri formali u regolatorji. Konsegwentament, ġew ikkunsidrati tliet għażliet sabiex jinkiseb dan l-objettiv: L-ewwel waħda kienet assoċjazzjoni tan-Norveġjamal-programm permezz korp speċifiku ta' kooperazzjoni internazzjonali (il-Bord Internazzjonali ta' Galileo ) li jiġbor il-pajjiżi terzi kollha interessati f'Galileo. Wara diskussjonijiet twal dwar dan il-korp man-Norveġjau pajjiżi terzi oħra, l-għażla ġiet abbandunata. In-Norveġjaħasset li mhux ġust li tiġi ttrattata bħal pajjiżi terzi mhux Ewropej li huma inqas integrati b'mod konsiderevoli u li ma jkunux taw kontribut finanzjarju lill-programm. It-tieni għażla kienet li jintuża l-qafas taż-ŻEE bħala l-unika strument li jifformalizza l-kooperazzjoni. Din kienet studjata mill-qrib flimkien mal-possibilitajiet fit-termini legali biex ikopru l-ambitu kollu tal-kooperazzjoni mixtieqa. Fl-aħħar ġie konkluż liż-ŻEE kienet l-aħjar għażla biex tinkorpora l-acquis eżistenti tal-KE li għandha x'taqsam ma' Galileo. Din tinkludi kumitati, tiswir tad-deċiżjonijiet mingħajr drittijiet ta' voti, regoli tas-sjieda, prokura, kontributi finanzjarji eċċ. Madanakollu, iż-ŻEE ġiet ikkunsidrata mhux suffiċjenti f'ċerti oqsma bħas-sigurtà, l-ispektrum u l-standardizzazzjoni. Ukoll, mill-aspett tal-KE, ma kienx prattiku li jiġu introdotti prinċipji u dispożizzjonijiet ta’ kondizzjonalità li ma kienux preżenti fl-aquis ta' Galileo . It-tielet għażla kienet taħlita tad-deċiżjoni tal-Kumitat Konġunt taż-ŻEE u l-ftehim mehmuż imħallat. Din it-taħlita ppermettiet li ssir distinzjoni prattika bejn in-Norveġja u l-Islanda (membri taż-ŻEE), sabiex jiġu introdotti impennji/obbligi addizzjonali għan-Norveġja, biex jissaħħu d-dispożizzjonijiet dwar is-sigurtà u biex jiġu pprovduti prinċipji u messaġġi li jwettqu t-triq għal relazzjoni ta' kooperazzjoni għal żmien twil li tkun ta' benefiċċju għaż-żewġ naħat. |3. ELEMENTI LEGALI TAL-PROPOSTA |305 | 3.1. Sinteżi tal-azzjoni proposta Il-Kummissjoni tipproponi lill-Kunsill li jawtorizza l-iffirmar u l-applikazzjoni proviżorja tal-ftehim ta' kooperazzjoni dwar in-navigazzjoni bis-satellita bejn il-KE, l-Istati Membri tagħha u r-Renju tan-Norveġja. L-applikazzjoni proviżorja hija miżura neċessarja biex jiżdied ir-rittmu tal-applikazzjoni tal-Ftehim minħabba d-dispożizzjonijiet li għandhom x'jasmu partikolarment mas-sigurtà tal-faċilitajiet ta' fuq l-art ta' Galileo fit-territorju tan-Norveġja. |310 | 3.2. Bażi legali L-Artikoli 133 u 170, flimkien mal-ewwel sentenza tal-ewwel subparagrafu tal-Artikolu 300(2) tat-Trattat li jistabbilixxi l-Komunità Ewropea. |320 | 3.3. Prinċipju ta' sussidjarjetà Il-prinċipju tas-sussidjarjetà japplika safejn il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jintlaħqu b'mod suffiċjenti mill-Istati Membri minħabba r-raġuni(jiet) li ġejja/in. |321 | Galileo, li l-ispejjeż tiegħu huma stmati għal bosta biljuni ta' Euro, huwa inizjattiva Ewropea li l-ebda stat mhu lest li jiffinanzja waħdu. Il-kontenut tal-Ftehim propost ma jistax jiġi limitat għal Stat Membru wieħed jew għal grupp ta' Stati Membri iżda jaffettwa l-UE kollha kemm hi u f'xi aspetti (eż. is-servizzi ta' stazzjon fuq l-art) jħalli impatt ukoll mad-dinja kollha. |323 | L-għarfien industrijali u tekniku (inkluża s-sigurtà) fis-settur tal-ispazju huwa mifrux fuq bosta pajjiżi Ewropej fosthom in-Norveġjau l-ebda stat ma għandu l-kapaċità li jġib padrunanza fuq l-għarfien kollu. Mingħajr sforz koordinat u skambju ta' informazzjoni, ir-riskji ta' qbil man-Norveġjafuq soluzzjonijiet f'livell inqas minn ottimali se jiżdiedu. Żbalji fil-qasam tas-sigurtà jistgħu jikkompromettu is-sigurtà tal-provvista ta' esportazzjoni ta' komponenti kkontrollati lill-GNSS Ewropej partikolarment mill-Istati Uniti. Dan iżid ferm l-ispejjeż tal-programmi. |Azzjoni komunitarja għandha tikseb b’mod aħjar l-għanijiet tal-proposta għar-raġuni(jiet) li ġejjin. |324 | L-infrastruttura tal-GNSS Ewropej qed titħaddem mad dinja kollha u s-sigurtà tagħha se tiddependi ħafna fuq l-infurzar ta' miżuri ta' protezzjoni koerenti mill-Istati Membri kollha u stati mhux membri fl-UE li qed jospitaw din l-infrastruttura kruċjali. |325 | Id-daqs u l-kumplessità tal-GNSS Ewropej jeħtieġu strutturi ta' ġestjoni ċentralizzati u sempliċi u punti ta' kuntatt u relazzjonijiet ta' xogħol ċari bejn in-naħa tal-UE u l-pajjiżi terzi. Netwerk kbir ta' relazzjonijiet bilaterali man-Norveġjagħandu jġib riskju għoli ta' ineffiċjenzi, dewmien u kontradizzjonijiet li fi proġett industrijali jissarfu malajr fi spejjeż ogħla li se jitħallsu mill-baġit Komunitarju. Wkoll, l-Istati Membri li qed jaġixxu individwalment jistgħu jkollhom possibbiltà iżgħar li jimponu prinċipji u kundizzjonalità fuq in-Norveġjamilli jista' jiksbu permezz ta' kooperazzjoni.ċ |327 | Il-Ftehim huwa limitat għall-prinċipji u l-impennji komuni ta' kooperazzjoni u għall-kwistjonijiet speċifiċi li jkopru l-infrastruttura ta' fuq l-art li jagħmlu parti mill-GNSS li huma propjetà tal-KE. Il-ftehim jiddependi fuq kapaċitajiet eżistenti tal-istati membri (eż. fil-kontroll tal-esportazzjoni, skambju ta' informazzjoni sensittiva) fl-implimentazzjoni tal-biċċa l-kbira tad-dispożizzjonijiet tal-Ftehim. |Għaldaqstant il-proposta hija konformi mal-prinċipju tas-sussidjarjetà. |3.4. Prinċipju ta' proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | Il-Ftehim jistipula l-għanijiet u l-prinċipji iżda jinkludi klawsola li tirreferi għad-definizzjoni ta' dettalji ta' azzjonijiet f'arranġamenti separati li se jiġu definiti f'kooperazzjoni ma' esperti mill-Istati Membri u n-Norveġja. |332 | Il-Ftehim huwa strument tradizzjonali magħruf sew fir-relazzjonijiet internazzjonali definit f'kollaborazzjoni ma' gruppi ta' ħidma esperta eżistenti u li għandu jiġi approvat mill-istrutturi tat-teħid tad-deċiżjonijiet eżistenti. Ma jistabbilixxix strutturi amministrattivi ġodda. |3.5. Għażla ta' strumenti |342 | Ftehim internazzjonali huwa l-unika strument li jassigura koerenza mal-UE kollha fir-relazzjonijiet man-Norveġjafin-navigazzjoni bis-satellita. Uniformità fl-applikazzjoni hija partikolarment importanti fis-sigurtà li tifforma parti ewlenija mill-Ftehim. Fl-istess ħin il-Ftehim jippermetti flessibbiltà fil-każijiet ta' miżuri ta' implimentazzjoni partikolarment fil-qasam ta' standardizzazzjoni u ċertifikazzjoni fejn l-Istati Membri huma l-parteċipanti prinċipali fl-organizzazzjoni internazzjonali. It-Trattat ma jipprovdix għażliet vijabbli oħra li jirregolaw ir-relazzjonijiet ma' pajjiż terz. |4. IMPLIKAZZJONI BAġITARJA |409 | Il-proposta ma għandha l-ebda implikazzjoni fuq il-baġit tal-Komunità. |5. INFORMAZZJONI ADDIZZJONALI |531 | Il-proposta tinkludi klawżola ta' reviżjoni. |B) PROPOSTAIl-Kummissjoni tipproponi lill-Kunsill, fuq il-bażi tal-(Artikoli 133 u 170), flimkien mal-ewwel sentenza tal-ewwel sub-paragrafu tal-Artikolu 300(2) tat-Trattat li jistabbilixxi l-Komunità Ewropea, li jawtorizza l-iffirmar u l-applikazzjoni proviżorja tal-Ftehim ta’ Kooperazzjoni dwar in-Navigazzjoni bis-Satellita bejn il-Komunità Ewropea u l-Istati Membri tagħha u r-Renju tan-Norveġja.2009/0124 (ACC)Proposta għalDEĊIŻJONI TAL-KUNSILLdwar l-iffirmar tal-Ftehim ta’ Kooperazzjoni dwar Navigazzjoni bis-Satellita bejn il-Komunità Ewropea u l-Istati Membri tagħha u r-Renju tan-NorveġjaIL- KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u patikularment l-Artikoli 133 u 170, flimkien mal-ewwel sentenza tal-ewwel sub-paragrafu tal-Artikolu 300(2) tiegħu,Wara li kkunsidra l-proposta mill-Kummissjoni[1],Billi:(1) Il-Kummissjoni nnegozjat Ftehim mar-Renju tan-Norveġja(2) Il-Ftehim imbeda fis-17 ta' Lulju 2009,(3) Skont l-Artikolu 12(3) tiegħu, il-Ftehim għandu jiġi applikat proviżjonalment mill-Partijiet sakemm jidħol fis-seħħ.(4) Il-Ftehim għandu jiġi ffirmat f'isem il-Komunità u akkumpanjat b'Deċiżjoni dwar l-applikazzjoni proviżorja,ADOTTA DIN ID-DEĊIŻJONI:Artikolu 1Soġġett għall-konklużjoni possibli tiegħu f’data aktar ‘il quddiem, il-President tal-Kunsill b'dan huwa awtorizzat li jinnomina l-persuna bis-setgħa li tiffirma, f’isem il-Komunità Ewropea, il-Ftehim ta’ Kooperazzjoni dwar in-Navigazzjoni bis-Satellita bejn il-Komunità Ewropea u l-Istati Membri tagħha, u r-Renju tan-NorveġjaIt-test tal-Ftehim huwa mehmuż ma’ din id-Deċiżjoni.Artikolu 2Il-Ftehim għandu jiġi applikat fuq bażi proviżorja sakemm jidħol fis-seħħ. L-applikazzjoni proviżorja tibda fl-ewwel jum tax-xahar ta' wara d-data ta' meta l-Partijiet innotifikaw lil xulxin bit-tlestija tal-proċeduri meħtieġa għal dan il-għan speċifiku. Din id-data se tiġi ppublikata f'Il-Ġurnal Uffiċjali tal-Komunitajiet Ewropej .Din id-Deċiżjoni hija indirizzata lill-Istati Membri.Magħmul fi Brussell, […]Għall-KunsillIl-PresidentANNESSFTEHIM TA' KOPERAZZJONI DWAR IN-NAVIGAZZJONI BIS-SATELLITA BEJN IL-KOMUNITÀ EWROPEA U L-ISTATI MEMBRI TAGĦHA U R-RENJU TAN-NORVEĠJAIL-KOMUNITÀ EWROPEA, minn hawn ‘il quddiem “il-Komunità”,uIR-RENJU TAL-BELĠJU,IR-REPUBBLIKA TAL-BULGARIJA,IR-REPUBBLIKA ĊEKA,IR-RENJU TAD-DANIMARKA,IR-REPUBBLIKA FEDERALI TAL-ĠERMANJA,IR-REPUBBLIKA FEDERALI TAL-ESTONJA,IR-REPUBBLIKA ELLENIKA,IR-RENJU TA’ SPANJA,IR-REPUBBLIKA FRANĊIŻA,L-IRLANDA,IR-REPUBBLIKA TALJANA,IR-REPUBBLIKA TA' ĊIPRU,IR-REPUBBLIKA TAL-LATVJA,IR-REPUBBLIKA TAL-LITWANJA,IL-GRAN DUKAT TAL-LUSSEMBURGU,IR-REPUBBLIKA TAL-UNGERIJA,IR-REPUBBLIKA TA’ MALTA,IR-RENJU TAL-OLANDA,IR-REPUBBLIKA TAL-AWSTRIJA,IR-REPUBBLIKA TAL-POLONJA,IR-REPUBBLIKA PORTUGIŻA,IR-RUMANIJAIR-REPUBBLIKA TAS-SLOVENJA,IR-REPUBBLIKA SLOVAKKA,IR-REPUBBLIKA TAL-FINLANDJA,IR-RENJU TAL-IŻVEZJA,IR-RENJU UNIT TAL-GRAN BRITTANJA U L-IRLANDA TA’ FUQ,Partijiet kontraenti għat-Trattat li jistabbilixxi l-Komunità Ewropea, minn hawn 'il quddiem “Stati Membri”, minn naħa waħda,uIR-RENJU TAN-NORVEĠJA, minn hawn 'il quddiem "in-Norveġja", min-naħa l-oħra,minn hawn ‘il quddiem “il-Partijiet”,JIRRIKONOXXU l-parteċipazzjoni mill-qrib tan-Norveġja fil-programmi ta' Galileo u EGNOS sa mill-fażijiet tad-definizzjoni tal-programmi,KONXJI tal-evoluzzjoni fit-tmexxija, is-sjieda u l-iffinanzjar tal-programmi Ewropej tal-GNSS bis-saħħa tar-Regolament tal-Kunsill (KE) Nru 1321/2004 tat-12 ta’ Lulju 2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita, l-emendi tiegħu u r-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo ),IKKUNSIDRAW il-benfiċċji ta' livell ekwivalenti ta' protezzjoni tal-GNSS Ewropej u s-servizzi tagħhom fit-territorji tal-Partijiet,JIRRIKONOXXU l-intenzjoni tan-Norveġja li tadotta u tinforza f'waqtha fi ħdan il-ġurisdizzjoni tagħha miżuri li jipprovdu grad ta' sigurtà u sikurezza ekwivalenti għal dak applikabbli fl-Unjoni Ewropea,JIRRIKONOXXU l-obbligi tal-Partijiet skont il-liġi internazzjonali,JIRRIKONOXXU l-interess tan-Norveġja fis-servizzi kollha ta' Galileo , inklużi l-PRS,JIRRIKONOXXU l-Ftehim bejn in-Norveġja u l-Unjoni Ewropea dwar il-proċeduri ta' sigurtà għall-iskambju ta' informazzjoni klassifikata,JIXTIEQU li jistabbilixxu formalment kollaborazzjoni mill-qrib fl-aspetti kollha tal-Programmi Ewropej tal-GNSS ,JIKKUNSIDRAW il-Ftehim dwar iż-Żona Ekonomika Ewropea bħala bażi xierqa legali u istituzzjonali sabiex jiżviluppaw kooperazzjoni bejn il-komunità Ewropea u n-Norveġja fin-navigazzjoni bis-satellita,Jixtiequ li jikkomplementaw id-dispożizzjonijiet taż-ŻEE permezz ta' ftehim bilaterali dwar in-navigazzjoni bis-satellita fi kwistjonijiet b'relevanza speċifika għan-Norveġja, il-Komunità u l-Istati membri tagħhaFTIEHMU KIF ĠEJ:ARTIKOLU 1Għan tal-ftehimL-għan ewlieni tal-ftehim hu li jsaħħaħ aktar il-kooperazzjoni bejn il-Partijiet billi jikkomplementa id-dispożizzjonijiet tal-Ftehim dwar iż-Żona Ekonomika Ewropea applikabbli għan-navigazzjoni bis-satellita.ARTIKOLU 2DefinizzjonijietGħall-iskopijiet ta' dan il-Ftehim:Is-"Sistemi Globali ta’ Navigazzjoni bis-Satellita (GNSS ) tal-Ewropa " jinkludu s-sistema ta' Galileo u s-Sistema Ewropea li tkopri n-Navigazzjoni Ġeostazzjonarja (EGNOS).“Awment” tfisser mekkaniżmi reġjonali bħas-Sistema Ewropea li tkopri n-Navigazzjoni Ġeostazzjonarja (EGNOS). Dawn il-mekkaniżmi jippermettu lill-utenti tal-GNSS biex jiksbu prestazzjoni aħjar, bħal iżjed preċiżjoni, disponibbiltà, integrità u affidabbiltà.“ GALILEO ” tfisser sistema Ewropea globali tan-navigazzjoni u taż-żamma tal-ħin, ċivili u awtonoma, għall-provvista tas-servizzi tal-GNSS iddisinjati u żviluppati mill-Komunità u l-Istati Membri tagħha. L-operat ta’ GALILEO jista’ jiġi trasferit għal parti privata.GALILEO jipprevedi servizzi miftuħa, kummerċjali, ta' sikurezza tal-ħajja u ta' tiftix u salvataġġ kif ukoll servizz pubbliku regolat u sikur (PRS) b'aċċess restritt biex jintlaħqu l-ħtiġijiet tal-utenti awtorizzati tas-settur pubbliku.“Miżura regolatorja” tfisser kull liġi, Regolament, politika, regola, proċedura, deċiżjoni, jew azzjoni amministrattiva simili minn xi Parti.“Informazzjoni klassifikata” tfisser informazzjoni uffiċjali, fi kwalunkwe forma, li teħtieġ protezzjoni kontra l-iżvelar mhux awtorizzat, li tista' tkun dannuża fi gradi varji għall-interessi essenzjali, inkluża s-sigurtà nazzjonali, tal-Partijiet jew ta' Stat Membru individwali. Il-klassifika tagħha tiġi identifikata b'marka ta' klassifikazzjoni. Informazzjoni bħal din hija kklassifikata mill-Partijiet skont il-liġijiet u r-Regolamenti applikabbli u għandha tiġi protetta minn kwalunkwe nuqqas ta' kunfidenzjalità, integrità u disponibbiltà.ARTIKOLU 3Prinċipji tal-kooperazzjoni1.  Il-Partijiet jaqblu li japplikaw il-prinċipji li ġejjin lill-attivitajiet ta’ kooperazzjoni koperti minn dan il-ftehim:2.  Il-Ftehim taż-ŻEE għandu jkun il-bażi għal kooperazzjoni fin-navigazzjoni bis-satellita bejn il-Partijiet.3.  Libertà li jiġu fornuti servizzi ta' navigazzjoni bis-satellita fit-territorji tal-Partijiet.4.  Libertà li jsir użu mis-servizzi kollha ta' Galileo u EGNOS, fosthom il-PRS, soġġetta li jiġu sodisfatti l-kundizzjonijiet li jirregolaw l-użu tagħhom.5.  Kooperazzjoni mill-qrib fi kwistjonijiet ta' sigurtà tal-GNSS permezz tal-adozzjoni u l-infurzar ta' miżuri ekwivalenti ta' sigurtà tal-GNSS fl-UE u fin-Norveġja.6.  Rispett xieraq tal-obbligi internazzjonali tal-Partijiet fir-rigward tal-faċilitajiet ta' fuq l-art tal-GNSS Ewropej7.  Dan il-Ftehim ma jaffettwax l-istruttura istituzzjonali stabbilita mil-leġiżlazzjoni tal-Komunità Ewropea għall-fini tal-operat tal-programm GALILEO . Dan il-Ftehim ma jaffettwax il-miżuri regolatorji applikabbli li jimplimentaw impenji dwar in-non-proliferazzjoni u l-kontroll tal-esportazzjoni, kontrolli ta’ trasferimenti intanġibbli ta’ teknoloġija u lanqas miżuri nazzjonali ta' sigurtà.ARTIKOLU 4Spettru tar-radju8.  Il-Partijiet jaqblu li jikkooperaw dwar kwistjonijiet tal-Ispettru tar-radju li jikkonċernaw is-sistemi Ewropej ta' navigazzjoni bis-satellita fl-Unjoni Internazzjonali tat-Telekomunikazzjoni, waqt li jqisu "Memorandum ta' Ftehim dwar il-Ġestjoni tal-każijiet irreġistrati tal-ITU tas-sistema ta' Galileo għas-servizz tar-radju navigazzjoni bis-satellita" iffirmat fil-5 ta' Novembru 2004.9.  F'dan il-kuntest il-Partijiet għandhom jipproteġu l-allokazzjonijiet adegwati ta' frekwenzi għas-sistemi Ewropej ta' navigazzjoni bis-satellita sabiex jiżguraw id-disponibbiltà tas-servizzi ta' dawn is-sistemi għall-benefiċċju tal-utenti.10.  Barra minn hekk, il-Partijiet jagħrfu l-importanza tal-protezzjoni tal-ispektrum tar-radjunavigazzjoni minn xkiel u interferenza. Għal dan il-għan, għandhom jidentifikaw is-sorsi ta’ interferenza u jfittxu s-soluzzjonijiet reċiprokament aċċettabbli sabiex jilqgħu kontra interferenza bħal din.11.  Xejn f’dan il-Ftehim ma għandu jinftiehem bħala deroga mid-dispożizzjonijiet applikabbli tal-Unjoni Internazzjonali tat-Telekomunikazzjoni, inklużi r-Regolamenti tar-Radju tal-ITU.ARTIKOLU 5Faċilitajiet ta' fuq l-art tal- GNSS Ewropej12.  In-Norveġja għandha tieħu l-miżuri kollha possibbli biex tiffaċilità l-iżvilupp, il-manteniment u s-sostituzzjoni tal-faċilitajiet tal-GNSS Ewropej ("faċilitajiet ta' fuq l-art") fit-territorji li jaqgħu taħt il-ġurisdizzjoni tagħha.13.  In-Norveġja għandha tieħu l-miżuri kollha possibbli sabiex tiżgura l-protezzjoni u l-operat kontinwu u mingħajr disturbi tal-faċilitajiet ta' fuq l-art fit-territorji tagħha, fosthom, fejn xieraq, billi timmobilizza l-awtoritajiet tal-infurzar tal-liġi. In-Norveġja għandha tuża l-mezzi kollha possibbli biex iżżomm lill-faċilitajiet ħielsa minn attentati ta' interferenza, dħul mhux awtorizzat u smigħ sigriet mir-radju lokali.14.  Ir-relazzjonijiet kontrattwali li għandhom x'jaqsmu mal-faċilitajiet ta' fuq l-art għandu jintlaħaq qbil dwarhom bejn il-KE u d-detentur tad-drittijiet tal-propjetà. Qabel ma tittieħed kwalunkwe azzjoni li għandha x'taqsam mal-faċilitajiet ta' fuq l-art, l-awtoritajiet tan-Norveġja għandhom jirrispettaw b'mod sħiħ l-istat speċjali tal-faċilitajiet ta' fuq l-art u għandhom ifittxu l-ftehim minn qabel mal-KE, fejn possibbli.15.  In-Norveġja għandha tippermetti l-aċċess kontinwu u mingħajr tfixkil għall-faċilitajiet ta' fuq l-art lill-persuni kollha nnominati jew awtorizzati b'mod ieħor mill-Komunità Ewropea. Għal dan il-għan, in-Norveġja għandha tistabbilixxi punt ta' kuntatt fejn għandha tasal l-informazzjoni dwar il-persuni li qed jivjaġġaw lejn il-faċilitajiet ta' fuq l-art jew inkella tiffaċilita fil-prattika l-movimenti u l-operat ta' persuni bħal dawn.16.  L-arkivji u t-tagħmir tal-faċilitajiet ta' fuq l-art u d-dokumenti fi tranżitu, ikunu f'liema forma jkunu, taħt siġill jew marka uffiċjali ma għandhomx jiġu soġġetti għal spezzjonijiet mid-dwana jew mill-pulizija.17.  F'każ ta' theddida jew ta' kompromess kontra s-sigurtà tal-faċilitajiet ta' fuq l-art jew l-operat tagħhom, in-Norveġja u l-Kummissjoni Ewropea għandhom jinformaw lil xulxin mill-aktar fis bil-każ u bil-passi biex jinstab rimedju għal din is-sitwazzjoni. Il-Kummissjoni Ewropea tista' tinnomina entità affidabbli oħra biex taġixxi bħala l-punt ta' kuntatt man-Norveġja għal informazzjoni bħal din.18.  Il-Partijiet se jistabbilixxu proċeduri aktar iddettaljati li għandhom x'jaqsmu mal-kwistjonijiet fil-paragrafi 1 sa 6 ta' hawn fuq fi ftehim separat. Proċeduri bħal dawn għandhom ikopru inter alia kjarifiki li għandhom x'jaqsmu ma' spezzjonijiet, dmirijiet tal-punti ta' kuntatt, rekwiżiti għall-kurrieri u dwar il-miżuri kontra l-interferenzi tal-frekwenza ta' radju lokali u attentati ostili.ARTIKOLU 6Sigurtà19.  Il-Partijiet huma konvinti mill-ħtieġa ta’ protezzjoni tas-Sistemi Globali ta’ Navigazzjoni bis-Satellita kontra theddidiet bħal atti ta’ użu ħażin, interferenza, xkiel u atti ostili. Konsegwentament, il-Partijiet għandhom jieħdu l-passi kollha possibbli; inklużi fejn xieraq ftehimiet separati, biex jiżguraw il-kontinwità, is-sikurezza u s-sigurtà tas-servizzi ta' navigazzjoni bis-satellita u tal-assi infrastrutturali u kruċjali relatati fit-territorji tagħhom.Il-Kummissjoni Ewropea għandha l-intenzjoni li tiżviluppa miżuri biex tipproteġi, tikkontrolla u tieħu ħsieb assi, informazzjoni u teknoloġiji sensittivi tal-Programmi Ewropej tal-GNSS kontra theddidiet u proliferazzjoni mhux mixtieqa bħal dawn.20.  F'dan il-kuntest in-Norveġja tikkonferma l-intenzjoni tagħha li tadotta u tinforza f'waqtha miżuri fi ħdan il-ġurisdizzjoni tagħha li jipprovdu grad ta' sigurtà u sikurezza ekwivalenti għal dak applikabbli fl-Unjoni Ewropea.B’rikonoxximent ta' dan , il-Partijiet se jindirizzaw il-kwistjonijiet ta' sigurtà tal-GNSS inkluża l-akkreditazzjoni fil-kumitati rilevanti tal-istruttura governattiva tal-GNSS Ewropej. L-arranġamenti u l-proċeduri prattiċi għandhom jiġu definiti fir-regoli tal-proċeduri tal-kumitati rilevanti filwaqt li jitqies ukoll il-qafas tal-Ftehim taż-ŻEE.21.  F' każ fejn ma jkunx jista' jinkiseb grad ekwivalenti ta' sigurtà u sikurezza, il-Partijiet għandhom jagħmlu konsultazzjonijiet bl-iskop li jinstab rimedju għal din is-sitwazzjoni. Fejn xieraq, l-ambitu tal-kooperazzjoni f'dan is-settur jista' jiġi aġġustat kif xieraq.ARTIKOLU 7Skambji ta' informazzjoni klassifikata22.  L-iskambju u l-protezzjoni tal-informazzjoni klassifikata tal-UE għandhom isiru skont il-"Ftehim bejn in-Norveġja u l-Unjoni Ewropea dwar il-Proċeduri ta' Sigurtà għall-Iskambju ta' Informazzjoni Klassifikata" (minn hawn 'il quddiem Ftehim ta' Sigurtà) kif ukoll l-Arranġamenti Implimentattivi tal-Ftehim ta' Sigurtà.23.  In-Norveġja tista' twettaq skambju ta' informazzjoni klassifikata b'marka ta' klassifikazzjoni nazzjonali dwar Galileo ma' dawk l-Istati Membri li magħhom ikkonkludiet ftehimiet bilaterali għal dak il-għan.24.  Il-Partijiet għandhom ifittxu li jistabbilixxu qafas legali kumplessiv u koerenti li jippermetti skambji, bejn il-Partijiet kollha għal dan il-Ftehim, ta' informazzjoni klassifikata li għandha x'taqsam mal-programm ta' Galileo .ARTIKOLU 8Kontroll fuq l-esportazzjoni25.  Sabiex tiġi żgurata l-applikazzjoni ta' politika uniformi ta' kontrolli fuq l-esportazzjonijiet u n-nonproliferazzjoni li għandhom x'jaqsmu ma' Galileo bejn il-Partijiet, in-Norveġja tikkonferma l-intenzjoni tagħha li tadotta u tinforza f'waqtha fi ħdan il-ġurisdizzjoni tagħha miżuri li jipprovdu grad ekwivalenti ta' kontroll ta' esportazzjoni u nonproliferazzjoni ta' teknoloġiji dejta u oġġetti ta' Galileo bħal dawk applikabbli fil-Komunità u l-Istati Membri tagħha.26.  F' każ fejn ma jkunx jista' jinkiseb grad ekwivalenti ta' kontroll tal-esportazzjoni u nonproliferazzjoni, il-Partijiet għandhom jagħmlu konsultazzjonijiet bl-iskop li jinstab rimedju għal din is-sitwazzjoni. Fejn xieraq, l-ambitu tal-kooperazzjoni f'dan is-settur jista' jiġi aġġustat kif xieraq.ARTIKOLU 9Servizz Pubbliku RegolatIn-Norveġja wriet l-interess tagħha fis-Servizz Pubbliku Regolat ta' Galileo u tikkonsidrah bħala element importanti tal-parteċipazzjoni tagħha fil-Programmi Ewropej tal-GNSS . Il-Partijiet jaqblu li jindirizzaw din il-kwistjoni ladarba l-politiki u l-arranġamenti li jikkontrollaw l-aċċess għall-PRS jkunu ġew identifikati.ARTIKOLU 10Kooperazzjoni Internazzjonali27.  Il-Partijiet jagħrfu l-valur li jikkoordinaw l-approċċi fl-istandardizzazzjoni internazzjonali u f’fora taċ-ċertifikazzjoni li għandhom x'jaqsmu ma' servizzi ta’ navigazzjoni globali bis-satellita Partikularment, il-Partijiet għandhom jappoġġaw konġuntament l-iżvilupp tal-istandards ta' GALILEO u jmexxu 'l quddiem l-applikazzjoni tagħhom mad-dinja kollha, billi jisħqu fuq l-interoperabbiltà ma’ GNSS oħra.28.  Konsegwentamet, sabiex l-għanijiet ta' dan il-Ftehim jitmexxew 'il quddiem u jkunu implimentati, il-Partijiet għandhom, kif inhu xieraq, jikkooperaw dwar il-kwistjonijiet kollha tal-GNSS li jinqalgħu speċjalment fl-Organizzazzjoni Internazzjonali tal-Avjazzjoni Ċivili, fl-Organizzazzjoni Marittima Internazzjonali u fl-Unjoni Internazzjonali tat-Telekomunikazzjoni.ARTIKOLU 11Konsultazzjoni u soluzzjoni ta' tilwimIl-Partijiet għandhom minnufih jikkonsultaw, fuq talba ta’ waħda minnhom, dwar kull kwistjoni li tirriżulta mill-interpretazzjoni jew applikazzjoni ta’ dan il-Ftehim. Kull tilwima li għandha x'taqsam mal-interpretazzjoni jew l-applikazzjoni ta’ dan il-Ftehim għandha tiġi solvuta permezz ta' konsultazzjonijiet bejn il-Partijiet.ARTIKOLU 12Dħul fis-seħħ u tmiem29.  Dan il-Ftehim għandu jidħol fis-seħħ fl-ewwel jum tax-xahar wara dak li fih il-Partijiet jkunu nnotifikaw li l-proċeduri meħtieġa għal dan l-iskop ikunu tlestew. In-notifiki għandhom jintbagħtu lill-Kunsill tal-Unjoni Ewropea, li għandu jkun id-depożitarju ta’ dan il-Ftehim.30.  L-iskadenza jew it-tmiem ta' dan il-ftehim ma jaffettwax il-validità jew it-tul ta' żmien ta' kwalunkwe arranġament li sar skont dan jew ta' kwalunkwe dritt u obbligu speċifiku li jkun akkumula fil-qasam tad-drittijiet tal-proprjetà intellettwali.31.  Dan il-Ftehim jista' jiġi emendat bi ftehim reċiproku bil-miktub bejn il-Partijiet. Kull emenda għandha tidħol fis-seħħ fid-data wara l-aħħar nota diplomatika li tinforma lill-Parti l-oħra li jkunu tlestew il-proċeduri interni rispettivi tagħhom neċessarji għad-dħul fis-seħħ tagħha.32.  Minkejja l-paragrafu 1, il-Partijiet jaqblu li japplikaw dan il-Ftehim provviżorjament mill-ewwel jum tax-xahar wara d-data li fiha l-Partijiet ikunu nnotifikaw lil xulxin li tlestew il-proċeduri meħtieġa għal dan il-għan.33.  Kwalunkwe Parti tista’ ttemm dan il-Ftehim, billi tagħti avviż ta' sitt xhur bil-miktub lill-Parti oħra.Dan il-Ftehim huwa miktub b'żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Norveġiża, b'kull wieħed minn dawn it-testi ugwalment awtentiku.[1] ĠU C [...], [...], p. [...].